open-index/open-wikipedia-markdown huggingface dataset:
പി.കെ. നന്ദകുമാർ

കേരളീയനായ ചിത്രകാരനും കലാ ചരിത്രകാരനുമാണ് **പി.കെ. നന്ദകുമാർ.** പൂനെ കേന്ദ്രീകരിച്ച് പ്രവർത്തിക്കുന്നു.
## ജീവിതരേഖ
കോഴിക്കോട് സ്വദേശിയാണ്. മഹീന്ദ്ര യുണൈറ്റഡ് വേൾഡ് കോളേജിൽ കലാ ചരിത്ര വിഭാഗം അദ്ധ്യാപകനാണ്.
## പ്രദർശനങ്ങൾ
*ഡൽഹി, മുംബൈ, നോർവെ എന്നിവിടങ്ങളിൽ പ്രദർശനം നടത്തിയിട്ടുണ്ട്.
### കൊച്ചി-മുസിരിസ് ബിനാലെയിൽ
കൊച്ചി-മുസിരിസ് ബിനാലെയിൽ  'വിത' എന്ന ഇൻസ്റ്റളേഷൻ അവതരിപ്പിച്ചിരുന്നു. മട്ടാഞ്ചേരി ഡച്ച് കൊട്ടാരത്തിനടുത്തെ പഴയന്നൂർ ദേവി ക്ഷേത്ര പരിസരത്താണിത്.

## അവലംബം

## പുറം കണ്ണികൾ
*Success

വർഗ്ഗം:കേരളത്തിലെ ചിത്രകാരന്മാർ
വിഷ്ണു ദിഗംബർ പലുസ്കർ

ഉത്തരേന്ത്യയിൽ ഗന്ധർവ മഹാവിദ്യാലയത്തിന്റെ ശൃംഖല സ്ഥാപിച്ച് ദേശീയപ്രസ്ഥാനത്തിന്റെ ഭാഗമായി സംഗീതനവോത്ഥാനത്തിന് നേതൃത്വം നൽകിയ പ്രതിഭാശാലിയായിരുന്നു **പണ്ഡിറ്റ് വിഷ്ണുദിഗംബർ പലുസ്കർ(**18 ആഗസ്റ്റ്  1872 – 21 ആഗസ്റ്റ്  1931).

## ഗന്ധർവ മഹാവിദ്യാലയം
ഹിന്ദുസ്ഥാനി സംഗീതരംഗത്തെ ആധുനികതക്കുവേണ്ടി യത്നിച്ച വിഷ്ണു ദിഗംബർ പലുസ്കർ, 1939ൽ സ്ഥാപിച്ച അഖില ഭാരതീയ ഗന്ധർവ മഹാവിദ്യാലയ  ഒരു മാതൃകയായി തന്നെ സംഗീത വിദ്യാഭ്യാസ സ്ഥാപങ്ങളെ നിർണ്ണയിക്കുകയുണ്ടായി.

## അവലംബം


## അധിക വായനക്ക്
* 

* 

വർഗ്ഗം:1872-ൽ ജനിച്ചവർ
വർഗ്ഗം: 1931-ൽ മരിച്ചവർ
വർഗ്ഗം:ഓഗസ്റ്റ് 18-ന് ജനിച്ചവർ
വർഗ്ഗം:ഓഗസ്റ്റ് 21-ന് മരിച്ചവർ

വർഗ്ഗം:ഹിന്ദുസ്ഥാനി സംഗീതജ്ഞർ
2013-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

## 2013-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

## അവലംബം

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
രംഭ (വിവക്ഷകൾ)

**രംഭ** എന്ന പേരിൽ താഴെപ്പറയുന്നവ(ർ) അറിയപ്പെടുന്നു:

* രംഭ (അപ്സരസ്) : ഹൈന്ദവ ഐതിഹ്യമനുസരിച്ച് അപ്സരസ്സുകളുടെ രാജ്ഞി.
* രംഭ (നടി) : ദക്ഷിണേന്ത്യൻ സിനിമ നടി.
* രംഭച്ചീര എന്നും അറിയപ്പെടുന്ന ബിരിയാണിക്കൈത.
ബ്ലാക്ക് (2005 ചലച്ചിത്രം)

ഹിന്ദിയിലും ഭാരതീയ ആംഗലേയ ഭാഷകളിലുമായി 2005-ൽ സൻജയ് ലീല ബൻസാലി സംവിധാനം ചെയ്ത ചലച്ചിത്രമാണ് ***ബ്ലാക്ക്***. അന്ധയും ബധിരയുമായ ഒരു പെൺകുട്ടിയുടേയും അൾഷിമേഴ്സ് ബാധിച്ച അവളുടെ അധ്യാപകന്റെയും ഇടയിലുള്ള ബന്ധത്തിന്റെ കഥ പറയുന്ന ചലച്ചിത്രമാണിത്. ഹെലൻ കെല്ലറുടെ ജീവിതത്തിൽ നിന്നും പ്രചോദനം ഉൾക്കൊണ്ടാണ് ഈ ചിത്രം ഒരുക്കിയത്. ഇന്ത്യൻ അന്താരാഷ്ട്ര ചലച്ചിത്ര മേളയിലും കാസബ്ലാങ്ക ചലച്ചിത്ര മേളയിലും ചിത്രം പ്രദർശിപ്പിച്ചു. മികച്ച ഹിന്ദി ചലച്ചിത്രത്തിനുള്ള ദേശീയപുരസ്കാരവും ഫിലിംഫെയർ പുരസ്കാരവും ബ്ലാക്ക് നേടി. ടൈം വാരിക   പുറത്തിറക്കിയ 2005-ൽ ലോകത്തിറങ്ങിയ മികച്ച പത്തു ചലച്ചിത്രങ്ങളുടെ പട്ടികയിൽ ബ്ലാക്ക് അഞ്ചാമതെത്തി.

വർഗ്ഗം:2005-ൽ പുറത്തിറങ്ങിയ ഹിന്ദി ചലച്ചിത്രങ്ങൾ‎
യൂജിൻ അയനെസ്കൊ

**യൂജിൻ അയനെസ്കൊ** റുമാനിയൻ നാടകകൃത്തായിരുന്നു. 1909 നവംബർ 26-ന് റുമാനിയയിലെ സ്ലാറ്റിനായിൽ ജനിച്ചു.

## ജീവിതരേഖ

പിതാവ് റുമാനിയക്കാരനും മാതാവ് ഫ്രഞ്ച് വനിതയുമായിരുന്നു. ഫ്രാൻസിൽ വിദ്യാഭ്യാസം നേടിയ അയനെസ്കൊ അധികകാലവും അവിടെത്തന്നെയാണ് ജീവിതം ചെലവഴിച്ചത്. 1925 മുതൽ 38 വരെ റുമാനിയയിൽ താമസിച്ചിരുന്നു. ആദ്യകാലത്ത് റുമാനിയൻ കവിതകളും നിരൂപണങ്ങളും രചിച്ചിരുന്ന അയനെസ്കൊ 1948-നു ശേഷമാണ് നാടകരചനയിലേക്ക് തിരിഞ്ഞത്.

## നാടകരചയിതാവ്

അസംബന്ധ നാടകവേദിയിലേക്ക് ആകർഷിക്കപ്പെട്ട അയനെസ്കൊ 1950-ൽ ഹാസ്യപ്രധാനമായ *ദ് ബാൾഡ് പ്രിമഡോണ* എന്ന നാടകം പ്രസിദ്ധീകരിച്ചു. ഫ്രാൻസിലെ ബുക്കാറസ്റ്റ് സർവകലാശാലയിൽ നിന്ന് ഡോക്ടറേറ്റ് ബിരുദം നേടിയ അയനെസ്കൊ അവിടെത്തന്നെ താമസമുറപ്പിച്ചു. തുടർന്ന് അനേകം നാടകങ്ങൾ രചിച്ച് ജനശ്രദ്ധ ആകർഷിച്ചു. 1960-ൽ പ്രസിദ്ധീകരിച്ച *റിനോസറസ്* എന്ന നാടകം ഇദ്ദേഹത്തെ കൂടുതൽ പ്രശസ്തനാക്കി. *ദ് കില്ലർ* എന്ന നാടകത്തിൽ മരണത്തെ ഒരു തരംതാണ കോമാളിയായി അവതരിപ്പിച്ചിരിക്കുന്നു.

## ശ്രദ്ധേയമായ നാടകങ്ങൾ

*ദ് ലസൺ (1951), 
*ദ് ചെയേഴ്സ് (1952), 
*ദ് ന്യൂ ടെനന്റ് (1955) 
എന്നിവയും ഇദ്ദേഹത്തിന്റെ ശ്രദ്ധേയമായ നാടകങ്ങളാണ്. 1954-ൽ പ്രസിദ്ധീകരിച്ച അമേദെ അസംബന്ധനാടകങ്ങളിലെ ഒരു മികച്ച രചനയായി കരുതപ്പെടുന്നു. വീട്ടിനകത്തു കിടന്നു വളരുന്ന ശവശരീരത്തെ തെരുവിലേക്കു വലിച്ചിഴച്ചു കൊണ്ടുപോകുന്ന ഒരു കാല്പനിക സാഹിത്യകാരനെയാണ് ഈ നാടകത്തിൽ ഹാസ്യാത്മകമായി അവതരിപ്പിക്കുന്നത്. പിൽക്കാലത്തു രചിച്ച നാടകങ്ങളിൽ 
*എക്സിറ്റ് ദ് കിങ് (1962), 
*എ സ്ട്രോൾ ഇൻ ദി എയർ (1963), 
*കില്ലിങ് ഗെയിം (1970), 
*മക്ബെത്ത് (1972), 
*എ ഹെൽ ഒഫ് എ മെസ് (1973) 
എന്നിവ പ്രധാന്യമർഹിക്കുന്നവയാണ്. നാടകങ്ങൾക്കു പുറമേ അനേകം ഉപന്യാസങ്ങളും അയനെസ്കൊ രചിക്കുകയുണ്ടായി. 
*ദ് ഹെർമിറ്റ് (1973) 
എന്നൊരു നോവലും പ്രസിദ്ധീകരിച്ചു.  1994 മാർച്ച് 28-ന് പാരിസിൽ അയനെസ്കൊ അന്തരിച്ചു.

## അവലംബം
*http://www.ionesco.de/ French playwright of Romanian origin
*http://www.ionesco.org/vie-en.html  Eugene Ionesco's life
*http://www.levity.com/corduroy/ionesco.htm Eugène Ionesco

വർഗ്ഗം:1909-ൽ ജനിച്ചവർ
വർഗ്ഗം: 1994-ൽ മരിച്ചവർ
വർഗ്ഗം:നവംബർ 26-ന് ജനിച്ചവർ
വർഗ്ഗം:മാർച്ച് 28-ന് മരിച്ചവർ

വർഗ്ഗം:നാടകകൃത്തുക്കൾ
അയൂബ് ഖാൻ മുഹമ്മദ്

പാകിസ്താനിലെ മുൻ പ്രസിഡന്റായിരുന്നു **അയൂബ് ഖാൻ**. വടക്കുപടിഞ്ഞാറൻ അതിർത്തി പ്രവിശ്യയിലെ ഹസാറാ ജില്ലയിൽ റിഹാനാ ഗ്രാമത്തിൽ 1907 മേയ് 14-ന് സൈനികോദ്യോഗസ്ഥനായിരുന്ന മീർദാദ്ഖാന്റെ പുത്രനായി ജനിച്ചു. 

## ജീവിതരേഖ

അലിഗഢ് മുസ്ലിം സർവ്വകലാശാലയിൽ പഠനം നടത്തിയ ശേഷം സൈന്യത്തിൽ ചേർന്നു. തുടർന്ന് സാൻഡേഴ്സ്റ്റിലെ ബ്രിട്ടീഷ് റോയൽ മിലിറ്ററി അക്കാദമിയിൽനിന്ന് സൈനികവിദ്യാഭ്യാസം നേടുകയും 14-ആം പഞ്ചാബ് റെജിമെന്റിൽ ചേർന്നു സൈനികസേവനം ആരംഭിക്കുകയും ചെയ്തു. രണ്ടാം ലോകയുദ്ധകാലത്ത് ബർമാ മുന്നണിയിലെ ഒരു സേനാവിഭാഗത്തിന്റെ അധിപനും പിന്നീട് സർവീസസ് സെലക്ഷൻ ബോർഡിന്റെ അധ്യക്ഷനുമായി സേവനം അനുഷ്ഠിച്ചു.

## പകിസ്താൻ രൂപീകരണത്തിനു ശേഷം

1947-ൽ പാകിസ്താൻ രൂപവത്കരിക്കപ്പെട്ട ശേഷം വസീറിസ്താനിലുണ്ടായ കലാപങ്ങളെ അടിച്ചമർത്തുന്നതിൽ നിർണായകമായ പങ്ക് അയൂബ് ഖാൻ വഹിച്ചു. പ്രശസ്ത സേവനങ്ങളെ പുരസ്കരിച്ച് ഇദ്ദേഹം മേജർ ജനറലായി ഉയർത്തപ്പെട്ടു. പാകിസ്താനിലെ ആദ്യത്തെ സർവസൈന്യാധിപൻ ആയതിനുശേഷം (1951) അവിടത്തെ സൈനികസംവിധാനം പുനഃസംഘടിപ്പിക്കുന്നതിൽ അയൂബ് മുൻകൈയെടുത്തു.

## പകിസ്താൻ പ്രസിഡന്റ്

പ്രസിഡന്റ് ഇസ്കന്ദർ മിഴ്സ 1958 ഒക്ടോബർ 7-ന് പാക് ഭരണഘടന റദ്ദാക്കിയപ്പോൾ അയൂബ് ഖാൻ സൈനികത്തലവനും സൈനിക ഭരണാധികാരി (Martial Law Administration) യും ആയി. 1958 ഒക്ടോബർ 27-ന് പാകിസ്താൻ പ്രസിഡന്റ് സ്ഥാനവും ഇദ്ദേഹം കൈയേറ്റു. അടിസ്ഥാന ജനാധിപത്യത്തിൽ അധിഷ്ഠിതമായ ചില ഭരണപരിഷ്കാരങ്ങൾ ഇദ്ദേഹം നടപ്പിലാക്കി. 1965-ൽ അയൂബ് ഖാൻ വീണ്ടും പ്രസിഡന്റായി തെരഞ്ഞെടുക്കപ്പെട്ടു. ഇക്കാലത്തായിരുന്നു ഇന്ത്യ-പാക് സംഘർഷം വർധിച്ചതും അതൊരു യുദ്ധത്തിൽ എത്തിച്ചേർന്നതും. ഏതാനും ദിവസങ്ങൾ നീണ്ടുനിന്ന ഈ യുദ്ധം താഷ്ക്കെന്റ് കരാറോടെ അവസാനിച്ചു. കമ്യൂണിസ്റ്റ് ചൈന-പാകിസ്താൻ അതിർത്തിനിർണയം സമാധാനപരമായി നടന്നത് അയൂബിന്റെ ശ്രമഫലമായിട്ടായിരുന്നു. പഷ്തൂണിസ്താൻ വാദവും പൂർവപാകിസ്താന്റെ (ബാംഗ്ലാദേശ്) സ്വയംഭരണവാദവും വിദ്യാർഥി പ്രക്ഷോഭങ്ങളും രാഷ്ട്രീയക്കുഴപ്പങ്ങളും കാരണം 1969 മാർച്ച് 26-ന് അയൂബിന് പ്രസിഡന്റുസ്ഥാനം ഒഴിയേണ്ടി വന്നു. പകരം ജനറൽ യാഹ്യാ ഖാൻ അധികാരമേറ്റു. അയൂബ് ഖാൻ രചിച്ച *ഫ്രണ്ട്സ്, നോട്ട് മാസ്റ്റേഴ്സ്* എന്ന ആത്മകഥ(1967) പ്രസിദ്ധമാണ്.   ഇദ്ദേഹം 1974 ഏപ്രിൽ 19 ന് അന്തരിച്ചു.
## ഇതുകൂടികാണുക
*പാകിസ്താൻ 

## അവലംബം
*

വർഗ്ഗം:1907-ൽ ജനിച്ചവർ
വർഗ്ഗം: 1974-ൽ മരിച്ചവർ
വർഗ്ഗം:മേയ് 14-ന് ജനിച്ചവർ
വർഗ്ഗം:ഏപ്രിൽ19-ന് മരിച്ചവർ

വർഗ്ഗം:പാകിസ്താനിലെ പ്രസിഡണ്ടുമാർ
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
ചെറുഞാറ

തെക്കേ ഇന്ത്യയിൽ കണ്ടുവരുന്ന ഒരു നിത്യഹരിതകുറ്റിച്ചെടിയാണ് **ചെറുഞാറ** . വേര് അരച്ച് ആട്ടിൻപാലുമായി ചേർത്ത് ടോൺസിലിറ്റിസ്, മോണപഴുപ്പ് എന്നീ അസുഖങ്ങൾക്ക് ഉപയോഗിക്കാറുണ്ട്.

## മറ്റു ഭാഷകളിലെ പേരുകൾ
Sagarbatua koli (ഒറിയ)

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:യൂജീനിയ
ചെറുഞാവൽ

10 മീറ്റർ വരെ ഉയരം വയ്ക്കുന്ന, പശ്ചിമഘട്ടതദ്ദേശവാസിയായ ഒരു വൃക്ഷമാണ് ചെറുഞാവൽ. .ആവാസവ്യവസ്ഥയുടെ നാശത്താൽ വംശനാശഭീഷണി നേരിടുന്നു. അഗസ്ത്യമലയുടെ ഒരു ചെറിയ പ്രദേശത്തു മാത്രമേ കാണാറുള്ളൂ. *Syzygium gambleanum* എന്ന പേരിൽ നേരത്തെ ഇതിനെ പഠിച്ചപ്പോൾ വംശനാശം സംഭവിച്ച സസ്യമാണിത് എന്നാണു കരുതിയത്. 

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ
* അറിവുകൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:സൈസീജിയം
അതുൽ ദോദിയ

ലഘുചിത്രം|അതുൽ ദോദിയ
സമകാലീന ഇന്ത്യൻ ചിത്രകല - നവ മാധ്യമ രംഗങ്ങളിലെ  ശ്രദ്ധേയമായ വ്യക്തിത്വമാണ് **അതുൽ ദോദിയ** (ജനനം:1959).
## ജീവിതരേഖ
മുംബൈ സ്വദേശിയാണ്. ജെ.ജെ. സ്കൂൾ ഓഫ് ആർട്സിൽ പഠിച്ചു. പാരീസിലെ ഇകോൾ നാഷണൽ സുപ്പീരിയർ ദ ബീക്സ് ആർട്സിൽ ഫ്രഞ്ച് ഗവൺമെന്റ് സ്കോളർഷിപ്പോടെ അക്കാദമിക പരിശീലനം നേടി.

ചിത്രകാരിയായ അഞ്ജു ദോദിയയാണ് ഭാര്യ. മുംബൈ കേന്ദ്രീകരിച്ചാണ് ദോദിയയുടെ  കലാപ്രവർത്തനം.
## ശൈലി
## പ്രദർശനങ്ങൾ
*യോക്കോഹാമ( 2001)
*വെനീസ് (2005)
*ഗ്വാങ്ഷു (2008)
*മോസ്കോ (2009)
*ജോഗ്ജക്കാർത്ത (2011)
*ബ്രിസ്ബേൻ (2012)
*ഡോക്യുമെന്റാ 12 (2007) തുടങ്ങിയ ബനാലെകളിലും ട്രിനലെകളിലും പങ്കെടുത്തു. *ആംസ്റ്റർഡാം, റോം, പാരീസ് തുടങ്ങി ഇന്ത്യയിലും വിദേശത്തുമായി നിരവധി പ്രദർനങ്ങൾ നടത്തിയിട്ടുണ്ട്.
### കൊച്ചി മുസിരിസ് ബിനലെയിൽ
ലഘുചിത്രം|കൊച്ചി-മുസിരിസ് ബിനാലെയിൽ അതുൽ ദോദിയയുടെ സെലിബ്രേഷൻ ഇൻ ലബോറട്ടറി എന്ന രചനയുടെ ഒരു ഭാഗം ആസ്വദിക്കുന്നവർ
ഫോട്ടോഗ്രാഫുകൾ ഉപയോഗിച്ചുള്ള സൃഷ്ടിക്കാണ് കൊച്ചി മുസിരിസ് ബിനലെയിൽ രൂപംകൊടുത്തത്. 'സെലിബ്രേഷൻ ഇൻ ദ ലബോറട്ടറി' എന്ന ഫോ­ട്ടോ­ഗ്രാ­ഫി­ക് ഇൻ­സ്റ്റ­ലേ­ഷനാണ്. ലോകത്തിന്റെ വിവിധ ഭാഗങ്ങളിൽ നിന്ന് പകർത്തിയതോ ശേഖരിച്ചതോ ആയ 231 ഫോട്ടോഗ്രാഫുകളാണ് ഇതിലുള്ളത്. ഇൻസ്റ്റലേഷൻ തുടങ്ങുന്നത് സച്ചിദാനന്ദന്റെ ഒരു കവിതയോടെയാണ്.   ഈ ഇൻസ്റ്റളേഷനിൽ  ബിനാലെ ക്യൂറേറ്റർ, ബോസ് കൃഷ്ണമാചാരിയും പാരിസ് വിശ്വനാഥനും ബി­­ന­ാലെ­യെ എതിർ­ക്കു­ന്ന­വ­രിൽ പ്ര­മു­ഖ­നായ കലാ­കാ­ര­നും ക്യൂ­റേ­റ്റ­റു­മായ ജോ­ണി എം­.എൽ തുടങ്ങി  എം.എഫ്. ഹുസൈന്റെയും ഗുരുവായൂർ റെയിൽവേ സ്റ്റേഷ‌ന്റെയും ചിത്രമുണ്ട്.  ഉപേ­ക്ഷി­ക്ക­പ്പെ­ട്ട ഒരു ലബോ­റ­ട്ട­റി­യി­ൽ, അതി­ന്റെ പൊ­ളി­ഞ്ഞു തു­ട­ങ്ങിയ ചു­മ­രു­ക­ളും സി­മ­ന്റ് അല­മാ­രി­യും ശൗചാലയവും ഉപ­യോ­ഗ­പ്പെ­ടു­ത്തിയാണ്  ഈ ഡോ­ക്യു­മെ­ന്റേ­ഷൻ ഒരു­ക്കി­യി­രി­ക്കു­ന്നത് .

## പുരസ്കാരങ്ങൾ
*റാസാ അവാർഡ്, റാസാ ഫൗണ്ടേഷൻ -2008 
*സിവിറ്റെല്ല റാനിയേരി ഫൗണ്ടേഷൻ ഫെല്ലോഷിപ്പ്, ഇറ്റലി - 1999 
*സോത്ത്ബീസ് പ്രൈസ് -1999 
*സൻസ്കൃതി അവാർഡ് - 1995 
*മഹാരാഷ്ട്രാ ഗവൺമെന്റിന്റെ ഗോൾഡ് മെഡൽ -1982 
## അവലംബം

## പുറം കണ്ണികൾ
*Atul Dodiya at Gallery Nature Morte
*Works by Atul Dodiya 
*Atul Dodiya on Culturebase.net 
*Edge of Desire: Recent Art in India (exhibition 2007), National Gallery of Modern Art  - includes the triptych *Tomb's Day* (2001)
*''Tryst with mythic structures'', The Hindu, Mar 03, 2006

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1959-ൽ ജനിച്ചവർ
അന്നയും റസൂലും

രാജീവ് രവി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***അന്നയും റസൂലും***. ഫഹദ് ഫാസിലും ആൻഡ്രിയെ ജെർമിയയുമാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ചിത്രത്തിന്റെ ഛായാഗ്രഹണം നിർവഹിച്ച മധു നീലകണ്ഠന് മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.

## അഭിനേതാക്കൾ
* ഫഹദ് ഫാസിൽ – റസൂൽ
* ആൻഡ്രിയ ജെർമിയ – അന്ന
* സണ്ണി വെയ്ൻ - ആഷ്‌ലി
* ആഷിഖ് അബു – ഹയ്ദർ
* സിജ റോസ് – ലില്ലി
* പി. ബാലചന്ദ്രൻ – റഷീദ്
* രഞ്ജിത്ത് – ഉസ്മാൻ
* ജോയ് മാത്യു – അന്നയുടെ പിതാവ്
* സൗബിൻ ഷാഹിർ – കോളിൻ
* ഷൈൻ ടോം ചാക്കോ – അബു
* സ്രിന്ദ അർഹാൻ – ഫാസില
* അലൻസിയർ ലെ ലോപ്പസ്

## സംഗീതം

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജീവ് രവി സംവിധാനം ചെയ്ത ചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
വർഗ്ഗം:സൗബിൻ സാഹിർ അഭിനയിച്ച ചലച്ചിത്രങ്ങൾ
വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ
ആലൻ അയ്ക്ബോൺ

**ആലൻ അയ്ക്ബോൺ** ഇംഗ്ലീഷ് നാടകകൃത്തും നടനും സംവിധായകനുമാണ്. 1939 ഏപ്രിൽ 12-നു ലണ്ടനിൽ ജനിച്ചു. 

## ജീവിതരേഖ

ഹെയ്ലിബറിയിലും ഹാർട്ഫഡ്ഷയറിലെ ഇമ്പീരിയൽ സർവീസ് കോളജിലുമായിരുന്നു വിദ്യാഭ്യാസം. ഡോനാൾഫ് വോൾഫിറ്റ്സ് കമ്പനിയിലെ നാടകസംവിധായകൻ, സ്റ്റോക്-ഓൺ-ട്രെന്റിലെ വിക്റ്റോറിയാ തിയെറ്ററിന്റെ സ്ഥാപകാംഗം എന്നീ നിലകളിൽ കുറേക്കാലം പ്രവർത്തിച്ചു. 1964 മുതൽ 70 വരെ ലീഡ്സിൽ ബി.ബി.സി.യുടെ റേഡിയോ നാടകനിർമാതാവായിരുന്നു. പിന്നീട് സ്കാർബറോ തിയെറ്റർ ട്രസ്റ്റിന്റെ കലാസംവിധായകനായി.

## പ്രധാന നാടകങ്ങൾ

*ദ് സ്ക്വയർ കാറ്റ് (1959)
*സ്റ്റാൻഡിങ് റൂം ഒൺലി (1962) 
*മിസ്റ്റർ വാട്ട് നാട്ട് (1963)
*റിലേറ്റിവ്ലി സ്പീക്കിങ് (1967)
*ഹൗ ദി അദർ ഹാഫ് ലിവ്സ് (1969) 
*റ്റൈം അൻഡ് റ്റൈം എഗെയ് ൻ (1971) 
*ആബ്സന്റ് ഫ്രൻഡ്സ് (1975) 
*ബെഡ്റൂം ഫാഴ്സ് (1977) 
എന്നിവയാണ് അയ്ക്ബോണിന്റെ നാടകങ്ങളിൽ പ്രധാനം. തന്റെ സമകാലികരിൽ പലരെയുംപോലെ ഇദ്ദേഹവും അഭിനയത്തിലൂടെയാണ് നാടകകലയിൽ പരിശീലനം നേടിയത്. നർമബോധം, ഇതിവൃത്താവതരണത്തിലെ ചടുലത, സ്ഥലകാലൈക്യത്തെപ്പറ്റിയുള്ള മൗലികബോധം, കഥാപാത്രങ്ങളുടെ ക്രിയാനൈരന്തര്യം എന്നിവ ഇദ്ദേഹത്തിന്റെ നാടകങ്ങളുടെ സവിശേഷതകളാണ്.

## ഹാസ്യനാടകങ്ങൾ

പ്രേക്ഷകരെ ചിരിപ്പിക്കുകയാണ് അയ്ക്ബോണിന്റെ മുഖ്യഉദ്ദേശ്യം. ജീവിതത്തെക്കുറിച്ചുള്ള സമഗ്രമായ ദർശനമോ സന്ദേശമോ ഇല്ലെന്നുതന്നെ പറയാം. വിഭ്രമജനകമായ നാടകീയ സന്ദർഭങ്ങളെ വികസിപ്പിച്ചെടുക്കുന്ന പ്രഹസനങ്ങളാണു കൃതികളിൽ പലതും. ലണ്ടൻ നിവാസികൾ ബസുകളിലും കാറുകളിലും താമസമാക്കാൻ ഇടയാക്കുന്ന തരത്തിലുള്ള ഗതാഗതസ്തംഭനത്തെക്കുറിച്ചുള്ള ഹാസ്യഭാവനയാണു *സ്റ്റാൻഡിങ് റൂം ഒൺലി* എന്ന നാടകം. സുമുഖനായ ഒരു യുവാവു തന്റെ കാമുകിയുടെ വീടാണെന്നു തെറ്റിദ്ധരിച്ച് അവളുടെ ആദ്യകാമുകന്റെ വീട്ടിലേക്കു കയറിച്ചെല്ലുന്നതിനെത്തുടർന്നുണ്ടാകുന്ന ഹാസ്യോദ്ദീപകമായ രംഗങ്ങൾ *റിലേറ്റിവ്ലി സ്പീക്കിങ്* എന്ന നാടകത്തിൽ വിദഗ്ദ്ധമായി ചിത്രീകരിക്കുന്നു. *ഹൗ ദി അദർ ഹാഫ് ലിവ്സ്* എന്ന നാടകത്തിലാകട്ടെ, വ്യത്യസ്ത സ്വഭാവങ്ങളോടുകൂടിയ ഒരു ഉപരിമധ്യവർഗകുടുംബത്തെയും ഒരു അധോമധ്യവർഗകുടുംബത്തെയും ഒരേ സ്റ്റേജിൽ അവതരിപ്പിച്ച് അതിൽനിന്നു ഫലിതം സൃഷ്ടിക്കുകയാണ് ചെയ്യുന്നത്.

## നാടകനടൻ

*സെർവീസ് നോട്ട് ഇൻക്ളൂഡഡ് (1974)
*തിയെറ്റർ (1976)
എന്നു രണ്ടു ടെലിവിഷൻ നാടകങ്ങൾകൂടി അയ്ക്ബോൺ രചിച്ചിട്ടുണ്ട്. ഇദ്ദേഹം സംവിധാനം ചെയ്ത നാടകങ്ങളിൽ പ്രധാനം 
*ദ് കെയർറ്റെയ്ക്കർ'' (ഹാരോൾഡ് പിന്റർ) 
*ദ് ഗ്ലാസ് മെനാജറി (റ്റെനസി വില്യംസ്) 
*അങ്കിൾ വന്യ (ചെക്കോഫ്) 
*ദ് ബ്രെഡ് വിനർ (സോമർസെറ്റ് മോം) എന്നിവയാണ്. 
*ദ് ഡം വെയ്റ്റർ (ഹാരോൾഡ് പിന്റർ) 
*വെയ്റ്റിങ് ഫോർ ഗോദോ (ബെക്കറ്റ്) 
*ദ് ജ്യൂ ഒഫ് മാൾട്ടാ (മാർലോ) 
തുടങ്ങിയ നാടകങ്ങളിലെ അഭിനയം ഇദ്ദേഹത്തിന്റെ പ്രശസ്തി വളരെയേറെ വർധിപ്പിച്ചു.

## അവലംബം
*http://www.alanayckbourn.net/
*http://www.britannica.com/EBchecked/topic/46445/Sir-Alan-Ayckbourn
*http://www.imdb.com/name/nm0043697/

വർഗ്ഗം:1939-ൽ ജനിച്ചവർ

വർഗ്ഗം:ഏപ്രിൽ 12-ന് ജനിച്ചവർ

വർഗ്ഗം:ഇംഗ്ലീഷ് നാടകകൃത്തുക്കൾ
വർഗ്ഗം:നാടക അഭിനേതാക്കൾ
വർഗ്ഗം:നാടക സംവിധായകർ
ജോർജ് ലോറൻസ്

ബ്രിട്ടീഷ് ഈസ്റ്റ് ഇന്ത്യ കമ്പനിക്കുവേണ്ടി ഇന്ത്യയിൽ ജോലിയെടുത്തിരുന്ന സൈനികനും ഭരണകർത്താവുമായിരുന്നു **ജോർജ് ലോറൻസ്** () എന്ന **ജോർജ് സെയിന്റ് പാട്രിക് ലോറൻസ്**. കമ്പനിക്കുവേണ്ടി ഒന്നാം ആംഗ്ലോ-അഫ്ഗാൻ യുദ്ധം, ആംഗ്ലോ-സിഖ് യുദ്ധങ്ങൾ എന്നിവയിൽ പങ്കെടുത്തിട്ടുണ്ട്. ഇരുയുദ്ധങ്ങളിലും തടവുകാരനായി പിടിക്കപ്പെട്ടിരുന്നു. 1840-കളുടെ ആരംഭത്തിൽ കാബൂളിലെ ബ്രിട്ടീഷ് നയതന്ത്രപ്രതിനിധിയായിരുന്ന വില്യം മക്നാട്ടന്റെ സൈനിക സെക്രട്ടറിയായിരുന്നു. ബ്രിട്ടീഷ് ഇന്ത്യയിലെ പ്രമുഖ ഭരണകർത്താക്കളായിരുന്ന ജോൺ ലോറൻസ്, ഹെൻറി ലോറൻസ് എന്നിവർ ജോർജിന്റെ ഇളയ സഹോദരന്മാരാണ്. ഹെൻറി പഞ്ചാബിന്റെ റെസിഡന്റായിരുന്ന അവസരത്തിൽ അദ്ദേഹത്തിന്റെ സഹായിയായി പെഷവാറിന്റെ ഭരണകർത്താവായും ജോർജ് ജോലിയെടുത്തിരുന്നു. രണ്ടാം ആംഗ്ലോ-സിഖ് യുദ്ധസമയത്ത്, സിഖുകാരെ സഹായിച്ചിരുന്ന ദോസ്ത് മുഹമ്മദ് ഖാന്റെ സഹോദരനായിരുന്ന സുൽത്താൻ മുഹമ്മദ് ഖാനാണ് ജോർജിനെ തടവിലാക്കിയത്. പിന്നീടദ്ദേഹത്തെ ഷേർ സിങ് അട്ടാരിവാലക്ക് കൈമാറുകയുമായിരുന്നു. ഇക്കാലത്ത് സന്ധിവ്യവസ്ഥകളറിയിക്കാൻ ദൂതനായി ഷേർ സിങ്, ജോർജിനെയായിരുന്നു നിയോഗിച്ചിരുന്നത്.

ഇന്ത്യയിലെ തന്റെ 43 വർഷത്തെ ഔദ്യോഗികജീവിതത്തെപ്പറ്റി, റെമിനിസെൻസ് ഓഫ് 43 യേഴ്സ് ഇൻ ഇന്ത്യ () എന്ന ഒരു പുസ്തകം 1874-ൽ അദ്ദേഹം പുറത്തിറക്കിയിരുന്നു.
## അവലംബം

## പുറത്തേക്കുള്ള കണ്ണികൾ
* ജോർജ് രചിച്ച റെമിനിസെൻസ് ഓഫ് 43 യേഴ്സ് ഇൻ ഇന്ത്യ എന്ന പുസ്തകം
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
സമാന്തര പ്രപഞ്ചം (കല്പിതം)

സ്വയം ഉൾക്കൊള്ളുന്ന യാഥാർത്ഥ്യത്തിനോ പ്രപഞ്ചത്തിനോ കൂടെ നിലകൊള്ളുന്ന അനുമാനമാത്രമോ സാങ്കല്പികമോ ആയ മറ്റൊരു യാഥാർത്ഥ്യമോ പ്രപഞ്ചമോ ആണ് സമാന്തര പ്രപഞ്ചം അഥവാ പക്ഷാന്തരമായ യാഥാർത്ഥ്യം. ഒരുകൂട്ടം സമാന്തര പ്രപഞ്ചങ്ങളെ ബഹുപ്രപഞ്ചം എന്ന് പറയുന്നു..... സമാന്തര ഭൂമികൾ സത്യം തന്നെയാണ്. നമ്മൾ ഇവിടെ മരിച്ചാലും വേറെ ഭൂമികളിൽ ജീവനോടെയുണ്ട്. നമ്മുടെ ചിന്തകൾ ഇവിടെ പ്രവർത്തിപ്പിച്ചില്ലങ്കിലും, ആ ചിന്ത മറ്റൊരു പാരലൽ ഭൂമിയിലെ നമ്മുടെ അപരൻ പ്രവർത്തിപ്പിക്കും. നമ്മുടെ അപരൻമാർ ചെയ്യുന്ന തെറ്റിന്റെ ഫലം നമ്മൾ കൂടി അനുഭവിക്കണം. നമ്മൾ ചെയ്യുന്ന തെറ്റിന്റെ ഫലം വേറെ ഭൂമിയിലെ അപരൻമാരും അനുഭവിക്കേണ്ടി വരും. നല്ലതാണങ്കിൽ നല്ല അനുഭവംവരും. ഇങ്ങനെയാണ് പാരലൽ ഭൂമികൾ വ്യത്യസ്ഥമാകുന്നത്. പല തുള്ളി പെരുവെള്ളം പോലെ : ഒരു റോഡിന് നമ്മൾ സ്ഥലം കൊടുക്കുന്നില്ല , പക്ഷേ കൊടുക്കണം എന്ന് ആഗ്രഹിച്ചു ... ആ ആഗ്രഹം മറ്റൊരു ഭൂമിയിലെ അപരൻ പൂർത്തികരിച്ചു. അങ്ങനെ ആ ഭൂമിയിൽ ഒരു വ്യത്യാസം വന്നു. ഇതെ പോലെ ഭരണാധികാരികളുടെ ചിന്തയും പല ഭൂമികളിലും വ്യത്യാസം വരുത്തും. നമ്മുടെ വിദ്യാഭ്യാസത്തിന്റെ കാര്യത്തിലും അപരൻ മാരിൽ കൂടിയും കുറഞ്ഞും ഇരിക്കും. അതും നമ്മുടെ മടി കൊണ്ട് സംഭവിക്കുന്നതാണ് ... നമ്മുടെ ഈ ഭൂമിയിലെ പ്രശ്നങ്ങൾ മറ്റു ഭൂമിയിലെ അപരൻമാർക്ക് സ്വപ്നത്തിൽ പോകും. അതെ പോലെ തന്നെ തിരിച്ചും സംഭവിക്കും. ആസ്ട്രൽ പ്രജക്ഷനിലൂടെ നമുക്ക് പാരലൽ ഭൂമികളിൽ പോകാൻ സാധിക്കും

## ഇതും കൂടി കാണുക
ബഹുപ്രപഞ്ചം
പക്ഷാന്തരമായ പുരാവൃത്തം

യഥാർത്ഥ ലോകത്തിന്റെ പുരാവൃത്തിയിൽ നിന്ന് വ്യതിചലിച്ച പുരാവൃത്തി പ്രദർശിപ്പിക്കുന്ന ലോകങ്ങളിൽ നടക്കുന്ന കഥകൾ പറയുന്ന കാല്പനികതയുടെ ഒരു തരമാണ് **പക്ഷാന്തരമായ പുരാവൃത്തം**.
നിയതിവാദം

ആദ്ധ്യാത്മികമായ ഒരു തത്ത്വചിന്തയാണ് നിയതിവാദം. ഇതനുസരിച്ച് സംഭവിക്കുന്ന എല്ലാ കാര്യങ്ങൾക്കും ചില നിബന്ധനകൾ ഉണ്ട്. ഈ നിബന്ധനകൾ കൃത്യമായ് പാലിച്ചാൽ ആ കാര്യം തന്നെ സംഭവിക്കും.

വർഗ്ഗം:ശാസ്ത്രത്തിന്റെ തത്ത്വചിന്ത
നിതാന്തവാദം

സമയത്തിനോടുള്ള ജീവതത്ത്വശാസ്‌ത്രപരമായ താത്വിക സമീപനമാണ് **നിതാന്തവാദം**. വർത്തമാനകാലം മാത്രമല്ല സമയത്തിന്റെ എല്ലാ സന്ദർഭങ്ങളും യാഥാർത്ഥ്യമാണ് എന്ന വീക്ഷണമാണ് നിതാന്തവാദം മുന്നോട്ടുവയ്ക്കുന്നത്.
വിധിവിശ്വാസം

എല്ലാ ചെയ്തികളെയും സംഭവങ്ങളെയും വിധിയുടെ അധീനതയിൽ കൊണ്ടുവരാൻ ഊന്നൽ കൊടുക്കുന്ന ഒരു താത്വികമായ അനുശാസനമാണ് **വിധിവിശ്വാസം**.
പൂർവ്വ നിർദ്ദിഷ്ടം

എല്ലാ ചെയ്തികളും സംഭവങ്ങളും ദൈവത്തിന്റെ ഇച്ഛാനുസരണം ആണ് എന്ന  വൈദികശാസ്ത്രത്തിൽ അനുശാസനമാണ് **പൂർവ്വ നിർദ്ദിഷ്ടം**.
പണ്ഡിറ്റ് പന്നലാൽ ഘോഷ്

പ്രശസ്ത ബാംസുരി (പുല്ലാങ്കുഴൽ) വാദകനായിരുന്നു അമൽജ്യോതി ഘോഷ് എന്ന **പന്നലാൽ ഘോഷ്** (31 ജൂലൈ 1911 – 20 ഏപ്രിൽ 1960). ബ്രിട്ടീഷ് ഇന്ത്യയിൽ പെട്ട കിഴക്കൻ ബംഗാളിലെ ബർസാലിൽ ആയിരുന്നു ജനനം. സിത്താർ വാദകനായിരുന്ന പിതാവ് അക്ഷോയ് കുമാർ ആയിരുന്നു സംഗീതത്തിന്റെ ബാലപാഠങ്ങൾ അഭ്യസിപ്പിച്ചത്. ഉസ്താദ് അല്ലാവുദ്ദീൻ ഖാന്റെ ശിക്ഷണവും അദ്ദേഹത്തിനു ലഭിച്ചു. ഹിന്ദുസ്ഥാനി സംഗീതത്തിൽ പുല്ലാങ്കുഴൽ വായനയ്ക്കു ഗണ്യമായ സ്ഥാനം നേടീക്കൊടുക്കുന്നതിൽ അദ്ദേഹം വലിയ പങ്കാണ് വഹിച്ചിട്ടുള്ളത്.

## അവലംബം

## പുറംകണ്ണികൾ
*The Legacy of Pannalal Ghosh
*PannalalGhosh.info 
* 
* https://sites.google.com/site/bansuripannalalghosh/ 

വർഗ്ഗം:1911-ൽ ജനിച്ചവർ
വർഗ്ഗം: 1960-ൽ മരിച്ചവർ
വർഗ്ഗം:ജൂലൈ 31-ന് ജനിച്ചവർ
വർഗ്ഗം:ഏപ്രിൽ 20-ന് മരിച്ചവർ

വർഗ്ഗം:ഇന്ത്യൻ സംഗീതജ്ഞർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ബാംസുരി വാദകർ
കെർ മെട്രിക്

ഉത്തേജിപ്പിക്കപ്പെടാത്ത, അച്ചുതണ്ടിന് ആനുരൂപ്യമായ ഒരു തമോദ്വാരത്തിന്റെ ചുറ്റുമുള്ള ശൂന്യമായ  സ്ഥലകാലത്തിന്റെ ജ്യാമിതി **കെർ മെട്രിക്** ഒരു സംഭവത്തിന്റെ സങ്കല്പാംബരത്തെ (സ്ഥാനനിർണയപരമായ് ഒരു ഗോളം) ആസ്പദമാക്കി നിർവചിക്കുന്നു.
അലക്സ് മാത്യു

പ്രമുഖ ഭാരതീയ ശിൽപ്പിയും അദ്ധ്യാപകനുമാണ് **അലക്സ് മാത്യു** (ജനനം:).  ചിത്രകാരൻ കെ.പി. കൃഷ്ണകുമാറിന്റെ നേതൃത്ത്വത്തിൽ പ്രവർത്തിച്ചിരുന്ന റാഡിക്കൽ ഗ്രൂപ്പിന്റെ പ്രവർത്തനങ്ങളിൽ സജീവമായിരുന്നു.
## ജീവിതരേഖ
തിരുവനന്തപുരത്ത് ജനിച്ചു. തിരുവനന്തപുരം കോളേജ് ഓഫ് ഫൈൻ ആർട്സ്, ബറോഡ എം.എസ് സർവകലാശാല, എച്ച്.എഫ്.ബി.കെ, ബർലിൻ എന്നിവടങ്ങളിലായി കലാ പഠനം പൂർത്തിയാക്കി.  തൃശൂരിലെ ശക്തൻ തമ്പുരാൻ സ്മാരകത്തിലെ ശിൽപ്പം ഇദ്ദേഹത്തിന്റേതാണ്. 
ബറോഡ എം.എസ്. സർവകലാശാലയിലും തൃപ്പൂണിത്തുറ ആർ.എൽ.വി കോളേജിലും അദ്ധ്യാപകനായിരുന്നു. ഇപ്പോൾ എസ്.എൻ. സ്കൂൾ ഓഫ് പെർഫോമിങ് ആർട്സ്, ഹൈദരാബാദ് കേന്ദ്ര സർവകലാശാലയിലെ അദ്ധ്യാപകനാണ്.

## പ്രദർശനങ്ങൾ
*റാഡിക്കൽ ഗ്രൂപ്പിന്റെ "ക്വസ്റ്റ്യൻസ് ആൻഡ് ഡയലോഗ്" 1986
*സമകാലീന ഇന്ത്യൻ കലയുടെ 100 വർഷങ്ങൾ - നാഷണൽ ഗ്യാലറി ഓഫ് മോഡേൺ ആർട്ട് 1994 (ഗീത കപൂർ ക്യൂറേറ്റ് ചെയ്തത്)
*എൻ.എൻ. റിംസൺ. ജസ്റ്റിൻ പൊന്മണി എന്നിവരുമൊത്ത് ഗ്രൂപ്പ് പ്രദർശനം (ബോംബെ ആർട് ഗ്യാലറി)
*ഡബിൾ എൻഡേഴ്സ് (ബോസ് കൃഷ്ണമചാരി ക്യൂറേറ്റ് ചെയ്തത്)
*ഇന്റർനാഷണൽ ആർടിസ്റ്റ്സ് ക്യാംപ് (കൊസാവോ)2005
## കൊച്ചി-മുസിരിസ് ബിനാലെയിൽ
കൊച്ചി-മുസിരിസ് ബിനാലെയിൽ പെപ്പർഹൗസിന്റെ നടുത്തളത്തിൽ കൂറ്റൻ നങ്കൂരത്തിന്റെ ഇൻസ്റ്റളേഷൻ ഒരുക്കിയിരുന്നു.

## അവലംബം

## പുറം കണ്ണികൾ
*കൊച്ചി-മുസിരിസ് ബിനാലെ 

വർഗ്ഗം:ഇന്ത്യൻ ശില്പികൾ
ഇന്ത്യൻ റാഡിക്കൽ പെയിന്റേഴ്സ് ആൻഡ് സ്കൾപ്ടേഴ്സ് അസോസിയേഷൻ

ഇന്ത്യ­ൻ ചിത്രകലാരംഗത്തെ പ്രധാന ചിന്താ ധാരയായിരുന്നു റാ­ഡി­ക്കൽ ഗ്രൂ­പ്പ്‌.  അന്നുവരെ കലയിലുണ്ടായിരുന്ന പരമ്പരാഗത കാഴ്ചപ്പാടുകളിൽ പലതിലും മാറ്റമുണ്ടാക്കുന്ന ഒരു തുടക്കമായിരുന്നു റാഡിക്കൽ ഗ്രൂപ്പ്. റാ­ഡി­ക്കൽ ഗ്രൂ­പ്പി­ന്റെ ചി­ന്ത­കൾ­ക്ക്‌ രാ­ഷ്‌­ട്രീയ സ്വാ­ഭാ­വ­മു­ണ്ടാ­യി­രു­ന്നു. റാഡിക്കൽ ഗ്രൂപ്പിനെപ്പറ്റിയും അത് മുന്നോട്ട് വച്ച ആശയങ്ങളും ഇന്ത്യയിലെ പല കലാ പഠന യൂണിവേഴ്സിറ്റികളിലും (ശാന്തിനികേതൻ, ബറോഡ എം.എസ് യൂണിവേഴ്സിറ്റി തുടങ്ങിയവ) പാഠ്യവിഷയമാണ്. 1987 ൽ   തിരുവനന്തപുരത്തെ ഫൈൻ ആർട്സ് കോളേജിൽ നിന്നും ബിരുദപഠനം പൂർത്തിയാക്കിയ ഇരുപതോളം ചെറുപ്പക്കാരായ ചിത്രകാരൻമാരും, ശില്പികളും  ചേർന്നാണ് **ഇന്ത്യൻ റാഡിക്കൽ പെയിന്റേഴ്സ് ആൻഡ് സ്കൾപ്ടേഴ്സ് അസോസിയേഷൻ** എന്ന റാഡിക്കൽ ഗ്രൂപ്പ് രൂപീകരിച്ചത്. 
## ചരിത്രം
റാഡിക്കൽ ഗ്രൂപ്പ് മുന്നോട്ട് വച്ച ആശയങ്ങൾ ഇന്ത്യൻ ചിത്രശില്പകലാ രംഗത്ത് പുത്തൻ വിപ്ളവത്തിന് നാന്ദി കുറിച്ചു. റാഡിക്കൽ ഗ്രൂപ്പിന് മുൻപും, പിൻപും എന്ന് ആധുനിക കലാചരിത്ര കാലഘട്ടത്തെ രണ്ടായി പകുത്തുമാറ്റുന്നതിന് ഇത് കാരണമായി. കല ജന്മസിദ്ധം മാത്രമല്ല എന്നും അതിന് സാമൂഹ്യവും, രാഷ്ട്രീയവും, മാനുഷികവുമായ ഒരു തലവും കാരണവും കൂടിയുണ്ടെന്നും ലോകത്തെവിടെയുമുള്ള കലാകാരൻമാരെപ്പോലെ തന്നെയാണ് ഇന്ത്യയിലുമുള്ള കലാകാരൻമാരെന്നും നമ്മുടെ പരിമിതികൾ അതിന് ഒരു തടസ്സമല്ലെന്നുമുള്ള വിപ്ളവപ്രഖ്യാപനവും ഒപ്പം അതിനു വേണ്ടിയുള്ള കേരളത്തിന്റെ തയ്യാറെടുപ്പുമായിരുന്നു റാഡിക്കൽ ഗ്രൂപ്പ്. ഇന്ത്യൻ കലാരംഗത്ത് ജ്വലിക്കുന്ന ഒരു അദ്ധ്യായമായി ദീർഘകാലം നിലനിൽക്കേണ്ടിയിരുന്ന റാഡിക്കൽ ഗ്രൂപ്പ്, ഗ്രൂപ്പിനെ മുന്നിൽ നിന്ന് നയിച്ച കൃഷ്ണകുമാറിന്റെ ആത്മഹത്യയോടെ ഗ്രൂപ്പ് എന്ന നിലയിൽ ശിഥിലമായിപ്പോവുകയുണ്ടായി.
ഇന്ത്യൻ റാഡിക്കൽ പെയിന്റേഴ്സ് ആൻഡ് സ്കൾപ്ടേഴ്സ് അസോസിയേഷന്റെ മാനിഫെസ്റ്റോ കോഴിക്കോട് നടന്ന പ്രദർശനത്തിൽ പുറത്തിറക്കിയിരുന്നു.
റാഡിക്കൽ ഗ്രൂപ്പിലുണ്ടായിരുന്നവർ ഇന്ന് ആഗോള പ്രശസ്തിയാർജ്ജിച്ച കലാകാരൻമാരാണ്.

## അംഗങ്ങൾ
പ്രമുഖരായ ഒരുപറ്റം ചിത്രകാരൻമാരും ശില്പികളുമായിരുന്നു ഇതിലുണ്ടായിരുന്നത്.

* കെ. പി. കൃ­ഷ്‌­ണ­കു­മാ­ർ
*കെ.എം. മധു­സൂ­ധനൻ
*അനിത ദുബെ­
* രഘുനാഥൻ. കെ
* അലക്സ് മാത്യു
* പ്രഭാകരൻ. കെ
*ജ്യോതി ബസു(ചിത്രകാരൻ)
*ഇ.എച്ച്. പുഷ്കിൻ
*എൻ.എൻ. റിംസൺ
*അക്കിത്തം വാസുദേവൻ
*അശോകൻ പൊതുവാൾ
*സുരേന്ദ്രൻ നായർ
*ഡി. അലക്സാണ്ടർ
*ബാബു
*ടി.കെ. ഹരീന്ദ്രൻ
*സുനിൽകുമാർ

## പ്രദർശനങ്ങൾ
*"ക്വസ്റ്റ്യൻസ് ആൻഡ് ഡയലോഗ്" 1986
## അവലംബം

## പുറം കണ്ണികൾ
*The art contemporaries 
റാ­ഡി­ക്കൽ ഗ്രൂ­പ്പി­ന്റെ ചി­ന്ത­കൾ­ക്ക്‌ രാ­ഷ്‌­ട്രീയ സ്വാ­ഭാ­വ­മു­ണ്ടാ­യി­രു­ന്നു. റാ­ഡി­ക്കൽ ഗ്രൂ­പ്പെ­ന്ന്‌ പറ­യു­ന്ന­ത്‌ ഒരു­ത­രം ചി­ത്ര­ശ­ല­ഭ­ത്തെ­പ്പോ­ലെ­യാ­യി­രു­ന്നു. എന്നാൽ ചി­ത്ര­ശ­ല­ഭ­ത്തി­ന്‌ ഒരു വി­ല­യു­ണ്ടാ­യി­രു­ന്നു. അവർ­ക്ക്‌ അറി­വു­ണ്ടാ­യി­രു­ന്നു. എന്നാൽ അതി­നെ പി­ന്തു­ണ­യ്‌­ക്കാൻ വേ­റൊ­ന്നു­മു­ണ്ടാ­യി­രു­ന്നി­ല്ല. അതൊ­ക്കെ­യാ­യി­രു­ന്നു റാ­ഡി­ക്കൽ ഗ്രൂ­പ്പി­ന്റെ പത­ന­ത്തി­ന്‌ കാ­ര­ണം­.

വർഗ്ഗം:ഇന്ത്യൻ ചിത്രകല
ആംഗ്ലോ-സിഖ് യുദ്ധങ്ങൾ

1840-കളിൽ ഇന്ത്യയിലെ ബ്രിട്ടീഷ് ഭരണാധികാരികളും പഞ്ചാബിലെ സിഖ് സാമ്രാജ്യവും തമ്മിൽ നടത്തിയ രണ്ട് യുദ്ധപരമ്പരകളാണ് **ആംഗ്ലോ-സിഖ് യുദ്ധങ്ങൾ**. ഇരു യുദ്ധങ്ങളിലും പഞ്ചാബികൾ തോൽപ്പിക്കപ്പെട്ടു. ഒന്നാമത്തെ യുദ്ധത്തിൽ പഞ്ചാബിന്റെ കിഴക്കൻ പ്രദേശങ്ങൾ ബ്രിട്ടീഷുകാർക്ക് അടിയറവക്കേണ്ടിവരുകയും സിഖ് സാമ്രാജ്യത്തിന്റെ തലസ്ഥാനമായ ലാഹോറിൽ ബ്രിട്ടീഷ് റെസിഡന്റിനെ അനുവദിക്കേണ്ടിവരുകയും രാജ്യം ബ്രിട്ടീഷുകാരുടെ പരോക്ഷഭരണത്തിൻകീഴിലാകുകയും ചെയ്തു. രണ്ടാം ആംഗ്ലോ-സിഖ് യുദ്ധത്തിലൂടെ പഞ്ചാബ്, ഇന്ത്യയിലെ ബ്രിട്ടീഷ് സാമ്രാജ്യത്തോട് കൂട്ടിച്ചേർക്കപ്പെട്ടു.

## ഇതും കാണുക
* ഒന്നാം ആംഗ്ലോ-സിഖ് യുദ്ധം
* രണ്ടാം ആംഗ്ലോ-സിഖ് യുദ്ധം

വർഗ്ഗം:ആംഗ്ലോ-സിഖ് യുദ്ധങ്ങൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി ഉൾപ്പെട്ട യുദ്ധങ്ങൾ
വർഗ്ഗം:പഞ്ചാബിന്റെ ചരിത്രം
മുട്ടം, ആലപ്പുഴ ജില്ല

ആലപ്പുഴ ജില്ലയിലെ ഒരു ഗ്രാമമാണ് മുട്ടം. ഹരിപ്പാടിനും മാവേലിക്കരയ്ക്കും ഇടയിലായി നങ്ങ്യാർകുളങ്ങര കവലയിൽ നിന്നും ഏകദേശം ഒരു മൈൽ അകലെയായാണ് മുട്ടം സ്ഥിതി ചെയ്യുന്നത്.
മുട്ടം (വിവക്ഷകൾ)

*മുട്ടം, ആലപ്പുഴ ജില്ല -- കേരളത്തിലെആലപ്പുഴ ജില്ലയിലെ ഒരു ഗ്രാമം
*മുട്ടം, ഇടുക്കി ജില്ല - കേരളത്തിലെ ഇടുക്കി ജില്ലയിലെ ഒരു ഗ്രാമം
*മുട്ടം, കാസർഗോഡ് ജില്ല - കേരളത്തിലെ കാസർഗോഡ് ജില്ലയിലെ ഒരു ഗ്രാമം.
*മുട്ടം, കന്യാകുമാരി ജില്ല - തമിഴ്‌നാട്ടിലെ കന്യാകുമാരി ജില്ലയിലെ ഒരു ഗ്രാമം.
ആദ്യ കോളറ പാൻഡെമിക്

1817–1824 കാലഘട്ടത്തിലെ കോളറബാധയെയാണ് **ആദ്യ കോളറ [[പാൻഡെമിക്]] (First cholera pandemic)** എന്നുവിളിക്കുന്നത്. ഇന്ത്യൻ ഉപഭൂഘണ്ഡത്തിൽ ഒതുങ്ങി നിന്നിരുന്ന കോളറ ബംഗാളിൽ നിന്നു തുടങ്ങി 1820-ഓടെ ഇന്ത്യയാകമാനം  പടർന്നു. 10,000 ബ്രിട്ടീഷ് സൈനികരും അസംഖ്യം ഇന്ത്യക്കാരും ഈ വ്യാധിയിൽ മരണമടഞ്ഞു. 

**ആദ്യ ഏഷ്യാറ്റിക് കോളറ പാൻഡെമിക്** എന്നും **ഏഷ്യാറ്റിക് കോളറ** എന്നും ഈ പകർച്ചവ്യാധി വ്യാപനം അറിയപ്പെടുന്നു.
## വ്യാപനം
കൽക്കട്ടയ്ക്കടുത്തുനിന്നാണ് അസുഖത്തിന്റെ വ്യാപനം തുടങ്ങിയത്. ഇന്തോനേഷ്യ ഉൾപ്പെടെയുള്ള ദക്ഷിണപൂർവ്വേഷ്യ, മദ്ധ്യപൂർവപ്രദേശങ്ങൾ, ചൈന, കിഴക്കൻ ആഫ്രിക്ക, മെഡിറ്ററേനിയൻ തീരം, കാസ്പിയൻ കടൽ മേഖല എന്നിവിടങ്ങളിലേയ്ക്ക് അസുഖം വ്യാപിച്ചു. 

ഇതിനുമുൻപും ഇന്ത്യയാകമാനം കോളറ വ്യാപിച്ചിട്ടുണ്ടായിരുന്നുവെങ്കിലും ഇത്തവണ അസുഖം ഏഷ്യയിലെ ഏതാണ് എല്ലാ രാജ്യങ്ങളിലേയ്ക്കും അതിനു വെളിയിലേയ്ക്കും വ്യാപിച്ച ശേഷമാണ് കെട്ടടങ്ങിയത്.
## ഫലങ്ങൾ
ധാരാ‌ളം ബ്രിട്ടീഷ് സൈനികർ മരിച്ചത് യൂറോപ്യൻ ശ്രദ്ധ ഈ വിഷയത്തിലുണ്ടാവാൻ കാരണമായി. ഈ പാൻഡെമിക്കിനു പിന്നാലെ പല ഭൂഘണ്ഡങ്ങളെ ബാധിക്കുന്ന കോളറ  പാൻഡെമിക്കുകൾ പല തവണയുണ്ടായി.

ജാവ ദ്വീപിൽ മാത്രം ഒരുലക്ഷത്തിലധികം ആൾക്കാർ മരിച്ചു. ഇതും പിന്നാലെ വന്ന പാൻഡെമിക്കുകളും ധാരാളം ആൾക്കാരുടെ മരണത്തിന് കാരണമായി. ഒന്നരക്കോടിയിലധികം ആൾക്കാർ 1817-നും 1860-നും മദ്ധ്യേ ഈ അസുഖം മൂലം ഇന്ത്യയിൽ മരിച്ചു എന്നാണ് കണക്കാക്കപ്പെടുന്നത്.  2.3 കോടി ആൾക്കാർ 1865-നും 1917-നുമിടയിൽ ഇതേ അസുഖത്താൽ മരണമടയുകയുണ്ടായി. റഷ്യയിൽ ഇതേ സമയത്ത് 20 ലക്ഷം ആൾക്കാരാണ് മരണമടഞ്ഞത്. 

## ഇതും കാണുക
* പാൻഡെമിക്
* രണ്ടാം കോളറ പാൻഡെമിക്

## അവലംബം

വർഗ്ഗം:പകർച്ചവ്യാധികൾ
നങ്ങ്യാർകുളങ്ങര

ആലപ്പുഴ ജില്ലയിൽ ഹരിപ്പാടിനടുത്തുള്ള ഒരു ചെറിയ പട്ടണമാണ് **നങ്ങ്യാർകുളങ്ങര**. കായംകുളം, മാവേലിക്കര, തൃക്കുന്നപ്പുഴ തുടങ്ങിയ സ്ഥലങ്ങളുടെ ഏകദേശമദ്ധ്യത്തിലായുള്ള നങ്ങ്യാർകുളങ്ങരയിലൂടെ ദേശീയപാത 66 കടന്നു പോകുന്നു.

## ആരാധനാലയങ്ങൾ
നങ്ങ്യാർകുളങ്ങര ശ്രീകൃഷ്ണക്ഷേത്രം പ്രധാനഭാഗത്ത് സ്ഥിതി ചെയ്യുന്ന  പ്രസിദ്ധമാണ്.

## വിദ്യാഭ്യാസസ്ഥാപനങ്ങൾ
1964-ൽ സ്ഥാപിക്കപ്പെട്ട ടി.കെ. മാധവ മെമ്മോറിയൽ കോളേജും 1965-ൽ ബഥനി ബാലികാമഠം സ്കൂളും ഇവിടുത്തെ പ്രധാന വിദ്യാഭ്യാസ സ്ഥാപനങ്ങളാണ്.

## ചിത്രശാല

## അവലംബം
തൃക്കുന്നപ്പുഴ

ആലപ്പുഴ ജില്ലയുടെ തെക്ക് പടിഞ്ഞാറായി ഹരിപ്പാട് നിന്നും എട്ട് കിലോമീറ്റർ അകലെ അറബിക്കടലിനോട് ചേർന്ന് സ്ഥിതി ചെയ്യുന്ന  ഗ്രാമപ്രദേശമാണ് **തൃക്കുന്നപ്പുഴ**.  ദേശീയ ജലപാതയുടെയും അറബിക്കടലിന്റെയും ഇടയിൽ തീർത്ത സുന്ദരമായ ഒരു തുരുത്ത് എന്നും പറയാം . തൃക്കുന്നപ്പുഴയിലെ ശാസ്താ ക്ഷേത്രം പ്രശസ്തമാണ്. 

## ചരിത്രം
കേരള ചരിത്രത്തിൽ ശ്രീമൂലവാസം എന്ന പേരിൽ ഈ പ്രദേശം അറിയപ്പെട്ടിരുന്നു.വളരെ പ്രൗഢമായ ഒരു ഗതകാല ചരിത്രം ഈ പ്രദേശത്തിനുണ്ട്. വിദേശ വ്യാപാരികളുടെ പായ്ക്കപ്പലുകൾക്ക് അനായാസം അടുക്കുവാനും ചരക്കുകൾ കയറ്റിയിറക്കുവാനും സാധ്യമായിരുന്ന ഒരു തുറമുഖം ഇവിടെ ഉണ്ടായിരുന്നതായി പറയപ്പെടുന്നു.

## ഐതിഹ്യം
*തിരുക്കൊന്നപ്പുഴ* പിൽക്കാലത്ത് തൃക്കുന്നപ്പുഴയായി എന്നാണ് ഈ സ്ഥലനാമവുമായി ബന്ധപ്പെട്ട കഥ.

## പേരിനു പിന്നിൽ
കുന്നം എന്നാൽ മല എന്നാണർത്ഥം. പുരാതന കാലത്തെ പ്രശസ്തമായ ബൗദ്ധ വിഹാരമായ ശ്രീമൂലവാസം  എന്നതിലെ ശ്രീമൂല എന്ന വാക്കിന്റെ മലയാള പദമണ് തിരുക്കുന്നം.

## ആരാധനാലയങ്ങൾ
*ശ്രീ ധർമ്മശാസ്താ ക്ഷേത്രം
* മുഹിയിദ്ദീൻ ജുമാ മസ്ജിദ്
* പതിയാങ്കര ജുമാ മസ്ജിദ്
*ശ്രീ ദുർഗ്ഗാദേവി ക്ഷേത്രം
*മുരുക ക്ഷേത്രം
*അസംബ്ലി ഓഫ് ഗോഡ് ചർച്ച്, തൃക്കുന്നപ്പുഴ (പാസ്റ്റർ റോയ്സൺ ജോണി)
*മാർത്തോമ മിഷൻ സെൻ്റർ
*മൂത്തേരിൽ ശിവപാർവ്വതി ക്ഷേത്രം

## ഇതും കാണുക
*തൃക്കുന്നപ്പുഴ ഗ്രാമപഞ്ചായത്ത്
## പുറത്തേക്കുള്ള കണ്ണി
തൃക്കുന്നപ്പുഴ.കോം വെബ്‌സൈറ്റ് 
## അവലംബം
രണ്ടാം കോളറ പാൻഡെമിക്

1829–1851 കാലയളവിൽ ഏഷ്യയിലും യൂറോപ്പിലും അമേരിക്കയിലുമായി അനേകം ആളുകളുടെ മരണത്തിനിടയാക്കിയ കോളറ പകർച്ചവ്യാധിയെയാണ് **രണ്ടാം കോളറ പാൻഡെമിക് (Second cholera pandemic)** എന്നുവിളിക്കുന്നത്. ഇന്ത്യയിൽ നിന്നാരംഭിച്ച ഒന്നാം പകർച്ചവ്യാധിയുടെ തുടർച്ചയായിരുന്നു ഇത് 

## വ്യാപനം
ഈ പാൻഡെമിക്കിന്റെ ഭാഗമായി അസുഖം റഷ്യയിലെത്തി. (കോളറ കലാപങ്ങൾ കാണുക). ഹങ്കറിയിൽ ഇത് ഒരുലക്ഷം മരണങ്ങൾക്ക് കാരണമായി. ജർമനിയിൽ പാൻഡെമിക് എത്തിയത് 1831-ലാണ്. ലണ്ടനിൽ 1832-ൽ അസുഖം എത്തിപ്പെട്ടു. 55,000-ലധികം ആൾക്കാർ ബ്രിട്ടനിലും അയർലാന്റിലുമായി മരിക്കുകയുണ്ടായി.  ഫ്രാൻസ്, കാനഡയിലെ ഒണ്ടാറിയോ, അമേരിക്കൻ ഐക്യനാടുകളിലെ ന്യൂ യോർക്ക് എന്നിവിടങ്ങളിലും അതേ വർഷം അസുഖം എത്തിപ്പെട്ടു.  1834-ൽ വടക്കേ അമേരിക്കയുടെ പസഫിക് തീരത്ത് അസുഖം എത്തിപ്പെട്ടു. 1848മുതൽ രണ്ടുവർഷത്തേയ്ക്ക് ഇംഗ്ലണ്ടിലും വെയിൽസിലും അസുഖം വീണ്ടും പൊട്ടിപ്പുറപ്പെട്ടു. ഇതിൽ 52,000 ആൾക്കാർ മരണമടയുകയുണ്ടായി. 1832-നും 1849-നുമിടയിൽ ഒരുലക്ഷത്തി അൻപതിനായിരം അമേർക്കക്കാർ കോളറ ബാധിച്ചു മരിച്ചു എന്നാണ് കണക്ക്.

## ബാക്കിപത്രം

ഹെൻഡ്രിക് വെർജ്ലാൻഡ് എന്ന നോർവീജിയൻ കവി ഈ പാൻഡെമിക്കിൽ നിന്നുള്ള പ്രേരണയാൽ "ദി ഇന്ത്യൻ കോളറ" എന്നൊരു നാടകം രചിക്കുകയുണ്ടായി. ഈ പകർച്ചവ്യാധി പകരുന്നതിന്റെ ഉത്തരവാദിത്തം ബ്രിട്ടീഷ് കൊളോണിയലിസത്തിനാണെന്ന വിമർശനമാണ് ഇദ്ദേഹം ഈ കൃതിയിലൂടെ നടത്തിയത്. 

സിരയിലൂടെ (ഇൻട്രാവീനസ്) സലൈൻ നൽകുക എന്ന ശാസ്ത്രീയ ചികിത്സാമുന്നേറ്റം ഈ പാൻഡെമിക്കിന്റെ സമയത്താണ് നടന്നത്. ഡോക്ടർ തോമസ് ലാറ്റ എന്ന എഡിൻബറക്കാരന്റെ കണ്ടുപിടിത്തത്തിൽ നിന്നാണ് ഈ ചിക്ത്സാരീതി ഉരുത്തിരിഞ്ഞുവന്നത്. ഈ ചികിത്സ നിർജ്ജലീകരണം തടയുന്നു എന്നായിരുന്നു ഇദ്ദേഹം കണ്ടെത്തിയത്. ഇദ്ദേഹം ഈ രോഗം ബാധിച്ചാണ് മരണമടഞ്ഞത്.

## ഇതും കാണുക
* ഒന്നാം കോളറ പാൻഡെമിക്
* പാൻഡെമിക്

## കുറിപ്പുകൾ
**൧**. The second pandemic started in India and reached Russia by 1830, then spreading into Finland and Poland. A two-year outbreak began in England in October 1831 and claimed 22,000 lives. Irish immigrants fleeing poverty and the Great Potato Famine, carried the disease from Europe to North America. Soon after the immigrants' arrival in Canada in the summer of 1832, 1,220 people died in Montreal and another 1,000 across Quebec. The disease entered the U.S. via ship traffic through Detroit and New York.  Spread by ship passengers, it reached Latin America by 1833. Another outbreak across England and Wales began in 1848, killing 52,000 over two years.

## അവലംബം

വർഗ്ഗം:പകർച്ചവ്യാധികൾ
മാനുവൽ അസാന

സ്പാനിഷ് രാഷ്ട്രതന്ത്രജ്ഞനായിരുന്നു **മാനുവൽ അസാന** . അൽകാല ദെ ഹൈനിറിസിൽ 1880 ജനുവരി10-ന് അസാന (സ്പാനിഷ് ഭാഷയിൽ ആഥാനു) ജനിച്ചു.

## ജീവിതരേഖ

അഗസ്റ്റിനിയൻ കൊളിജിയൊ മരിയ ക്രിസ്റ്റിനയിൽ ചേർന്നു വിദ്യാഭ്യാസം ആരംഭിച്ചു; മതവിരുദ്ധ പ്രവർത്തനങ്ങൾമൂലം അത് പൂർത്തിയാക്കാൻ കഴിഞ്ഞില്ല. കുറേക്കഴിഞ്ഞു പാരിസിലെത്തി ഇദ്ദേഹം നിയമപഠനം ആരംഭിച്ചു. വിദ്യാർഥിയായിരിക്കുമ്പോൾത്തന്നെ സാഹിത്യത്തോടായിരുന്നു ഇദ്ദേഹത്തിന് ആഭിമുഖ്യം. ഇംഗ്ലീഷ് സാഹിത്യകാരനായ ജോർജ് ബോറോയുടെ (1803-81) ദ് ബൈബിൾ ഇൻ സ്പെയിൻ എന്ന കൃതിയും ബെർട്രണ്ട് റസ്സലിന്റെ കൃതികളും ഇദ്ദേഹം സ്പാനിഷിലേക്ക് വിവർത്തനം ചെയ്തു. മതാധികാരികളെ പരിഹസിച്ചുകൊണ്ട് ആത്മകഥാപരമായ *എൽ ജാർദിൻ ദ് ലോസ് ഫ്രെയ് ൽസ്* എന്ന നോവൽ 1927-ൽ പ്രസിദ്ധീകരിച്ചു. ജുവാൻ വാലെറയുടെ ജീവചരിത്രം പ്രസിദ്ധീകരിച്ചതിനെത്തുടർന്ന് 1926-ൽ സാഹിത്യത്തിനുള്ള ദേശീയസമ്മാനം അദ്ദേഹത്തിനു ലഭിച്ചു.

## രാഷ്ട്രീയത്തിലേക്ക്

ഒരു സാഹിത്യകാരനായി ജീവിതം ആരംഭിച്ച അസാനയുടെ ശ്രദ്ധ പിന്നീട് രാഷ്ട്രീയത്തിലേക്ക് തിരിഞ്ഞു. സ്പാനിഷ് ഏകാധിപതിയായ മീഗൽ പ്രീമൊ ദെ റിവേരയുടെ (1870-1930) ഭരണകാലം അവസാനിക്കാറായപ്പോഴാണ് ഇദ്ദേഹം രാഷ്ട്രീയത്തിൽ പ്രവേശിച്ചത്. മാഡ്രിഡിലെ ഒരു സാഹിത്യ-രാഷ്ട്രീയ സംഘടനയായ *അറ്റിനിയൊ*യുടെ അധ്യക്ഷനായി 1930-ൽ ഇദ്ദേഹം തെരഞ്ഞെടുക്കപ്പെട്ടു. ആ സംഘടന കേന്ദ്രമാക്കി ഒരു റിപ്പബ്ലിക്കൻ പ്രസ്ഥാനം കെട്ടിപ്പടുക്കാൻ ഇദ്ദേഹം ഒരുമ്പെട്ടു; റിപ്പബ്ലിക്കൻ ഭരണം സ്പെയിനിൽ സ്ഥാപിക്കാൻ ശ്രമിച്ച വിപ്ലവസമിതിയുമായി ഇദ്ദേഹം ബന്ധപ്പെടുകയും ചെയ്തു. ഈ സമിതിയുടെ പ്രവർത്തനഫലമായി 1930 ആഗസ്റ്റിൽ സാൻ സെബാസ്റ്റ്യൻ സന്ധി നിലവിൽ വന്നു. അതോടൊപ്പം ഒരു താത്കാലിക റിപ്പബ്ലിക്കൻ ഭരണവും. ആ ഭരണകൂടത്തിൽ യുദ്ധകാര്യമന്ത്രിയായിരുന്നു അസാന. പുതിയ ഭരണഘടനയിൽ ചില പ്രധാന വകുപ്പുകൾ (മതസംഘടനകളുടെ പ്രാതിനിധ്യം കുറയ്ക്കുക; സൊസൈറ്റി ഒഫ് ജീസസിനെ (ട.ഖ.) ഇല്ലാതാക്കാനുള്ള അനുവാദം കൊടുക്കുക തുടങ്ങിയവ) ഉൾപ്പെടുത്താൻ അസാനയാണ് ഹേതുഭൂതൻ. ഇതിന്റെ ഫലമായി 1931 ഒക്ടോബറിൽ പ്രധാനമന്ത്രി നൈസെറ്റൊ അൽകാല സമോറയ്ക്ക് രാജിവയ്ക്കേണ്ടിവന്നു.
## രാജ്യത്തെ ഏഴാമതു പ്രസിഡന്റായി
തുടർന്ന് അസാന സ്പെയിനിലെ പ്രധാനമന്ത്രിയായി. ഒരു ലിബറൽ ഭരണത്തിനാണ് സ്പെയിൻ ജനത ആഗ്രഹിച്ചത്. പുതിയ മന്ത്രിസഭ സോഷ്യലിസ്റ്റാശയങ്ങൾ പ്രാവർത്തികമാക്കാൻ തുടങ്ങി. ഈ കാലത്ത് നിരവധി ആഭ്യന്തരകലാപങ്ങൾ നാട്ടിലുണ്ടായി. അവ കൈകാര്യം ചെയ്ത രീതിയിൽ അമർഷം തോന്നിയ ജനങ്ങൾ പുതിയ ഗവൺമെന്റിനെ എതിർക്കാൻ തുടങ്ങി. 1933 സെപ്റ്റംബറിൽ അസാന പ്രധാനമന്ത്രിപദം രാജിവച്ചു. തുടർന്നുണ്ടായ അധികാരമത്സരത്തിൽ പ്രതിപക്ഷ പാർട്ടികളെല്ലാം ചേർന്ന് അദ്ദേഹത്തെ പുറത്താക്കി. കറ്റലോണിയൻ വിപ്ലവത്തിനു സഹായം നൽകി എന്ന് ആരോപിച്ചുകൊണ്ട് 1934-ൽ അസാനയെ ജയിലിലടച്ചു. ഈ ആരോപണം അടിസ്ഥാനരഹിതമാണെന്നു ബോധ്യമായതിനെത്തുടർന്ന് അസാനയ്ക്ക് നഷ്ടപ്പെട്ട പ്രശസ്തി വീണ്ടുകിട്ടി. 1936 മേയ് 10-ന് അസാനയെ സ്പെയിനിലെ രണ്ടാം റിപ്പബ്ലിക്കിന്റെ പ്രസിഡന്റായി തെരഞ്ഞെടുത്തു. ഇടതുപക്ഷകക്ഷിക്കാരനായ ഫ്രാൻസിസ്കൊ ലാർഗൊ കബല്ലെറൊയുടെ ഭരണം ഒഴിവാക്കാനായിരുന്നു അസാനയെ ഭരണത്തിലേറ്റിയത്. തീവ്രദേശീയവാദികൾ മുന്നോട്ടുവന്ന് ജനറൽ ഫ്രാൻസിസ്കൊ ഫ്രാങ്കോയുടെ നേതൃത്വത്തിൽ അധികാരം പിടിച്ചെടുത്തതോടെ അസാന ഫ്രാൻസിലേക്കോടിപ്പോയി. ഫ്രാൻസിലെ മോണ്ടോബനിൽവച്ച് 1940 നവംബർ 4-ന് ഇദ്ദേഹം അന്തരിച്ചു.

## അവലംബം
*http://www.spartacus.schoolnet.co.uk/SPazana.htm 
*http://www.britannica.com/EBchecked/topic/46714/Manuel-Azana-y-Diaz
*http://www.bookrags.com/biography/manuel-azana-diaz/

വർഗ്ഗം:1880-ൽ ജനിച്ചവർ
വർഗ്ഗം:1940-ൽ മരിച്ചവർ
വർഗ്ഗം:ജനുവരി 10-ന് ജനിച്ചവർ
വർഗ്ഗം:നവംബർ 4-ന് മരിച്ചവർ
വർഗ്ഗം:സ്പെയിനിലെ ഭരണാധികാരികൾ
അപ്പോളോ 17

thumb|അപ്പോളോ 17 ലെ യാത്രികർ|250px|right
ചന്ദ്രനിൽ മനുഷ്യനെ ഇറക്കാനുള്ള അപ്പോളോ ദൗത്യങ്ങളിൽ അവസാനത്തേതായിരുന്നു അപ്പോളോ 17. അപ്പോളോ 17 ന്റെ വിജയത്തോടെ ആറു തവണ മനുഷ്യനെ ചന്ദ്രനിലിറക്കി എന്ന ബഹുമതിയും അമേരിക്ക കരസ്ഥമാക്കി. സാറ്റേൺ V റോക്കറ്റുപയോഗിച്ചായിരുന്നു വിക്ഷേപണം. 1972 ഡിസംബർ 7 ന് അന്താരാഷ്ട്രസമയം 05:33( ഇന്ത്യൻ സമയം പകൽ 11:03) നാണ് മൂന്നുയാത്രികരെയും വഹിച്ച് അപ്പോളോ വാഹനം കുതിച്ചുയർന്നത്. ഫ്ലോറിഡയിലെ കെന്നഡി സ്പേസ് സെന്ററിൽ നിന്നുമായിരുന്നു വിക്ഷേപണം. 1972 ഡിസംബർ 11 ന് അന്താരാഷ്ട്രസമയം 19:55 ന് ചന്ദ്രനിലെ  ടോറസ് ലിട്രോവ് എന്ന സ്ഥലത്ത് ഇറങ്ങി. മൂന്നു ദിവസവും മൂന്നുമണിക്കൂറുമാണ് രണ്ടു യാത്രികർ ചന്ദ്രോപരിതലത്തിൽ ചിലവഴിച്ച് പരീക്ഷണങ്ങൾ നടത്തിയത്. മിഷൻ കമാൻഡർ യുജിൻ എ സെർണാൻ ആയിരുന്നു. കമാൻഡോ മോഡ്യൂൾ പൈലറ്റായ റൊണാൾഡ് ഇ ഇവാൻസും ലൂണാർ മോഡ്യൂൾ പൈലറ്റായ ഹാരിസൺ എച്ച് സ്മിത്തുമായിരുന്നു മറ്റു യാത്രികർ. യൂജിൻ സെർണാനും ഹാരിസൺ സ്മിത്തും ചന്ദ്രോപരിതലത്തിലിറങ്ങി പരീക്ഷണങ്ങൾ നടത്തിയപ്പോൾ റൊണാൾഡ് ഇ ഇവാൻസ് ചന്ദ്രനു ചുറ്റുമുള്ള ഭ്രമണപഥത്തിൽ തന്നെ തുടർന്നു. സെർനാനും ഷിമിറ്റും ചന്ദ്രനിൽ താപപ്രവാഹപരീക്ഷണം നടത്തി. അവർ ചാന്ദ്രജീപ്പിൽ യാത്രചെയ്തു. തെർമോമീറ്റർ പ്രവർത്തിപ്പിച്ചു. അഗ്നിപർവതങ്ങളെക്കുറിച്ചുള്ള പഠനമായിരുന്നു ലക്ഷ്യം. ചാന്ദ്രപേടകം ഇറങ്ങിയ സ്ഥലത്തെ പൊടിയിൽ കാലുകൾ 20-25. സെ.മീറ്ററോളം താഴ്ന്നിരുന്നു. അവിടെ ഇളം ചെമപ്പുനിറത്തിലുള്ള പാറകൾ കണ്ടു. ജലാംശം ഉള്ളതായി സംശയിക്കപ്പെട്ടിരിക്കുന്നു. ഡിസംബർ 14നാണ് അവർ ഭൂമിയിലേക്കുള്ള മടക്കയാത്ര ആരംഭിച്ചത്. ഡിസംബർ 19ന് അവർ സുരക്ഷിതരായി ഭൂമിയിൽ തിരിച്ചെത്തുകയും ചെയ്തു.

## അവലംബം


## പുറത്തേയ്ക്കുള്ള കണ്ണികൾ

* "Apollo 17" at Encyclopedia Astronautica
* "Apollo 17"  Detailed mission information by Dr. David R. Williams, NASA Goddard Space Flight Center
* Apollo 17 Press Kit  (PDF) NASA, Release No. 72-220K, 26 November 1972
* "Table 2-45. Apollo 17 Characteristics" from *NASA Historical Data Book: Volume III: Programs and Projects 1969–1978* by Linda Neuman Ezell, NASA SP-4012, NASA History Series (1988)
* Apollo 17 Lunar Surface Journal 
* Apollo 17 Mission Experiments Overview at the Lunar and Planetary Institute
* ''Apollo 17 Voice Transcript Pertaining to the Geology of the Landing Site'' (PDF) by N. G. Bailey and G. E. Ulrich, United States Geological Survey, 1975
* "Apollo Program Summary Report" (PDF), NASA, JSC-09423, April 1975
* "Development of Manned Space Flight, American and Soviet"  from *The Partnership: A History of the Apollo-Soyuz Test Project* by Edward Clinton Ezell and Linda Neuman Ezell, NASA SP-4209, NASA History Series (1978)
* ''The Apollo Spacecraft: A Chronology''  NASA, NASA SP-4009
*
* "The Final Flight"  – excerpt from the September 1973 issue of *[[National Geographic (magazine)|National Geographic]]* magazine
* "Apollo 17 Final Reflections on Apollo"  at Maniac World

വർഗ്ഗം:അമേരിക്കൻ ബഹിരാകാശപദ്ധതികൾ
വർഗ്ഗം:അപ്പോളോ ദൗത്യം
വർഗ്ഗം:ചാന്ദ്രദൗത്യങ്ങൾ
രേഖീയ ബീജഗണിതം

**രേഖീയ ബീജഗണിതം**{Linear algebra} ഗണിതശാസ്ത്രത്തിന്റെ ഒരു ശാഖയാണു്.  രേഖീയ ശ്രേണികളുടെ (System of linear equations) നിർധാരണം ചെയ്യുന്ന രീതികളി ൽ നിന്നാണ് ഈ ശാഖയുടെ ഉദ്ഭവം. രേഖീയ സമീകരണങ്ങളുടെ ശ്രേണികകൾ (System of linear equations) നിർധാരണം ചെയ്യുന്ന രീതികളി ൽ നിന്നാണ് ഈ ശാഖയുടെ ഉദ്ഭവം. അങ്ങന്നെയുള്ള സമീകരണങ്ങൾ സ്വാഭാവികമായി മാട്രിക്സ്‌ഉം വെക്ടർഉം  ഉപയോഗിച്ച് എഴുതാം . ശുദ്ധഗണിതത്തിന്റേയും, പ്രയുക്ത ഗണിതത്തിന്റേയും അടിസ്ഥാനമാണു് ഈ ശാഖ.

## ചരിത്രം
ഡിറ്റർമിനന്റുകളുടെ പഠനത്തോടെയാണ് രേഖീയ ബീജഗണിതത്തിന്റെ ഉദ്ഭവമെന്ന് പറയാം. 1693-ൽ ഗൊട്ട് ഫ്രീഡ്‌ ലെയ്ബ്നിസ്  ഡിറ്റർമിനന്റുകൾ ഉപയോഗിച്ചിരുന്നു, തുടർന്ന് 1750-ൽ ഗബ്രിയേൽ ക്രാമർ, ക്രാമർ നിയമം രൂപീകരിച്ചു.  പിന്നീട് 1800കളുടെ തുടക്കത്തിൽ   കാൾ ഫ്രെഡറിക് ഗോസ്സ് രേഖീയ ശ്രേണികളുടെ (System of linear equations) നിർധാരണം ചെയ്യാനായി ഗോസ്സിയൻ എലിമിനേഷൻ രൂപീകരിച്ചു

## ആശയങ്ങൾ
### സദിശസമഷ്ടി

രേഖീയ ബീജഗണിതത്തിലെ പ്രധാന ആശയങ്ങളിലൊന്നാണ് സദിശസമഷ്ടിഅഥവാ **വെക്റ്റർ സ്പേയ്സ്**(Vector space). ഇതിലെ അംഗങ്ങളാണ് സദിശങ്ങൾ (Vectors).ഏറ്റവും ലളിതമായ വെക്റ്റർ സ്പേയ്സുകളാണ് ദ്വിമാനവും (2Dimesion) ത്രിമാനവും(3Dimension). വെക്റ്റർ സ്പേയ്സ് എന്നാൽ  പ്രധാനസംകാരകങ്ങൾ സദിശസങ്കലനവും അദിശഗുണനവും ആയ ഒരു ഗണമാണ്.

F എന്ന രേഖീയസംഖ്യകളുടേയോ സമ്മിശ്രസംഖ്യകളുടേയോ ഒരു ക്ഷേത്രത്തെ(Field) പരിഗണിക്കുക. ഇതിലെ അംഗങ്ങൾ അദിശങ്ങളാണ്. F എന്ന ക്ഷേത്രത്തിൽ നിർവ്വചിക്കുന്ന വെക്റ്റർ സ്പേയ്സ് എന്നാൽ സദിശസങ്കലനം, അദിശഗുണനം എന്നീ രണ്ട് സംകാരകങ്ങളടങ്ങിയ ഒരു ഗണമാണ്.
#### സ്വയം‌സിദ്ധപ്രമാണങ്ങൾ

*സദിശസങ്കലനം സാഹചര്യനിയമം പാലിക്കുന്നു
എല്ലാ u, v, w ∈ V,  u + (v + w) = (u + v) + w.
*സദിശസങ്കലനം ക്രമനിയമം പാലിക്കുന്നു
എല്ലാ v, w ∈ V, v + w = w + v.
*സദിശസങ്കലനത്തിൽ തൽസമകം 0 ആണ്.
എല്ലാ v ∈ Vയ്ക്കും 0 ∈ V,എങ്ങനെയെന്നാൽv + 0 = v 
*സദിസസങ്കലനത്തിന് വിപരീത‌അംഗങ്ങൾ ഉണ്ട്
എല്ലാ v ∈ Vയ്ക്കും സങ്കലനവിപരീതം wഉണ്ട്.എങ്ങനെയെന്നാൽ v + w = 0.
*സദിശസങ്കലനത്തിൽ അദിശഗുണനം വിതരണനിയമം പാലിക്കുന്നു
എല്ലാ a ∈ F യ്ക്കും v, w ∈ Vയ്ക്കും a (v + w) = a v + a w.
*ക്ഷേത്രസങ്കലനത്തിൽ അദിശഗുണനം വിതരണനിയമം പാലിക്കുന്നു
എല്ലാ a, b ∈ F യ്ക്കും v ∈ V,യ്ക്കും  (a + b) v = a v + b v.
*അദിശക്ഷേത്രത്തിൽ അദിശഗുണനം സാദ്ധ്യമാണ്.
എല്ലാ a, b ∈ F യ്ക്കും  v ∈ V,  a (b v) = (ab) v.
*അദിശഗുണനത്തിൽ 1 തൽസമകസംഖ്യയാണ്.
## അവലംബം
ദേശീയ യുവദിനം (ഇന്ത്യ)

സ്വാമി വിവേകാനന്ദൻ്റെ ജന്മദിനം-ജനുവരി 12 ഇന്ത്യയിൽ **ദേശീയ യുവജനദിനമായി** ആചരിക്കുന്നു. 1984ൽ ആണ് ഭാരത സർക്കാർ സ്വാമി വിവേകാനന്ദന്റെ ജന്മദിനം ദേശീയ യുവദിനമായ് ആചരിക്കാൻ തീരുമാനിച്ചു.  1985 മുതൽ ഭാരതം ദേശീയ യുവജനദിനം ആഘോഷിയ്ക്കുന്നു.    

## അവലംബം
 

വർഗ്ഗം:ഇന്ത്യയിലെ വിശേഷദിനങ്ങൾ
അരേലിയേസീ

സുരഭി(Aromatic)കളായ അനവധി ഓഷധികളും കുറ്റിച്ചെടികളും ചെറുവൃക്ഷങ്ങളും വള്ളിച്ചെടികളും ഉൾപ്പെടുന്ന സസ്യകുടുംബമാണ് **അരേലിയേസീ**.  50-ൽപ്പരം ജീനസ്സുകളിലായി 500-ലധികം സ്പീഷിസ് ഇതിലുണ്ട്. ഇവ ലോകത്തിന്റെ എല്ലാഭാഗത്തും കാണപ്പെടുന്നു. ഉദ്യാനങ്ങളിൽ അലങ്കാരത്തിനുവേണ്ടി വളർത്തുന്ന പല ഇലച്ചെടികളും (foliage plants) അപൂർവം ചില ഔഷധച്ചെടികളും ഈ കുടുംബത്തിൽപ്പെടുന്നു.
## രൂപവിവരണം
തണ്ടുകൾ ചിലപ്പോൾ മുള്ളുനിറഞ്ഞവയായിരിക്കും. മിക്ക ജീനസ്സുകളുടെയും ഇലകൾ സംയുക്ത (compound) മായിരിക്കുമെങ്കിലും ലഘുവിഭാഗത്തിൽ (simple) പെടുന്നവയുമുണ്ട്. പുഷ്പങ്ങൾ ചെറുതും അനാകർഷകവുമാണ്. പുഷ്പങ്ങൾക്ക് ഇളം പച്ചയോ വെള്ളയോ നിറമായിരിക്കും. അവ ഛത്ര(umbel മായോ ഛത്രീയമുണ്ഡങ്ങളായോ (umbellate heads) കാണപ്പെടുന്നു. പുഷ്പങ്ങൾ ഏകലിംഗികളോ ദ്വിലിംഗികളോ ആയിരിക്കും. വളരെച്ചെറിയ ബാഹ്യദളപുടം മിക്കവാറും അണ്ഡാശയത്തോട് പറ്റിച്ചേർന്നിരിക്കും. അഞ്ചുദളങ്ങളുണ്ട്. ഇവ കോരസ്പർശീയമോ (valvate) കോരഛാദീയമോ (imbricate) ആയി ക്രമീകരിച്ചിരിക്കും. ദളങ്ങളുടെ അത്രതന്നെ എണ്ണത്തിലുള്ള കേസരങ്ങൾ ഏകാന്തരന്യാസത്തിൽ ഉപരിജനി (eplgynous) ഡിസ്കിൽ ക്രമീകരിച്ചിരിക്കും. അണ്ഡാശയത്തിന് ഒന്നോ അതിലധികമോ അറകൾ ഉണ്ട്.
## ഉപയോഗം
1-2 മീ. ഉയരമുള്ള അരേലിയ റെസിമോസ എന്ന ചെറുവൃക്ഷം അമേരിക്കയിൽ സർവസാധാരണമാണ്. അരേലിയ സൈനെൻസിസ്, അ. എലേറ്റ എന്നിവയാണ് ഏഷ്യൻ ഇനങ്ങൾ. ഇവയ്ക്ക് കാഴ്ചയിൽ ഉത്തര അമേരിക്കൻ ഇനമായ അരേലിയ സ്പൈനോസയോടു സാദൃശ്യമുണ്ടെങ്കിലും കൂടുതൽ പകിട്ടുള്ളവയാണ് ഇവയുടെ പൂക്കൾ. ചൈനീസ് ആഞ്ചെലിക്ക എന്നറിയപ്പെടുന്ന അരേലിയ സൈനെൻസിസ് കൃഷി ചെയ്യപ്പെടുന്ന ഒരിനമാണ്. അരേലിയ റെസിമോസ്സ്, അ. നൂഡിക്കോളിസ്, അ.സ്പൈനോസ എന്നിവയുടെ വേരുകളിൽ കാൽസ്യം ഓക്സലേറ്റടങ്ങിയിട്ടുള്ള വഴുവഴുപ്പുള്ള ഒരു ദ്രാവകമുണ്ട്. ആരോഗ്യദായകമാണ് ഈ ദ്രാവകം എന്നു കരുതപ്പെടുന്നു. 
## അരേലിയേസീ സസ്യകുടുംബം

File:Scheflera1.jpg
File:Oplopanax horridus0.jpg
File:Eleutherococcus-sieboldianus.JPG
File::Starr 070515-7041 Osmoxylon lineare.jpg
File::Illustration Hydrocotyle vulgaris0.jpg
File:(MHNT) Hedera helix - immature inflorescences.jpg
File:Aralia spinosa, Georgia, USA.jpg
File:Starr 070515-7041 Osmoxylon lineare.jpg


## അവലംബം
*http://davesgarden.com/guides/pf/b/Araliaceae/none/none/cultivar/0/
*http://www.britannica.com/EBchecked/topic/32011/Araliaceae
*http://www.botany.hawaii.edu/faculty/carr/arali.htm

വർഗ്ഗം:സസ്യകുടുംബങ്ങൾ
ലിസമ്മയുടെ വീടു്

ബാബു ജനാർദ്ദനന്റെ രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ ഒരു മലയാളചലച്ചിത്രമാണ് ***ലിസമ്മയുടെ വീട്***. മീര ജാസ്മിൻ, രാഹുൽ മാധവ്, സലീം കുമാർ തുടങ്ങിയവരാണ് ഈ സിനിമയിലെ പ്രധാന അഭിനേതാക്കൾ. ബാബു ജനാർദ്ദനന്റെ തന്നെ തിരക്കഥയിൽ ലാൽജോസ് സംവിധാനം ചെയ്ത് 2006-ൽ പുറത്തിറങ്ങിയ *[[അച്ഛനുറങ്ങാത്ത വീട്]]* എന്ന സിനിമയുടെ തുടർച്ചയായാണ് ഈ സിനിമ നിർമ്മിച്ചത്. *സാമുവേലിന്റെ മക്കൾ* എന്ന് പേരിടാനായിരുന്നു ആദ്യം ഉദ്ദേശിച്ചതെങ്കിലും പിന്നീട് പ്രധാനകഥാപാത്രത്തിന്റെ പേരിനോട് അനുബന്ധിച്ച് *ലിസമ്മയുടെ വീട്* എന്ന പേര് സ്വീകരിക്കുകയായിരുന്നു.

## അഭിനേതാക്കൾ
* മീര ജാസ്മിൻ – ലിസമ്മ
* രാഹുൽ മാധവ് – ശിവൻകുട്ടി
* സലീം കുമാർ – സാമുവേൽ
* ജഗദീഷ് – ഉത്തമൻ
* ബൈജു – രാജപ്പൻ തൈക്കാട്
* വി.കെ. ശ്രീരാമൻ
* സംഗീത മോഹൻ – ട്രീസ
* രഞ്ചു
* പ്രീഷ

## സംഗീതം

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാബു ജനാർദ്ദനൻ സംവിധാനം ചെയ്ത ചലച്ചിത്രങ്ങൾ
സിംഫണി

പാശ്ചാത്യസംഗീതത്തിലെ ഒരു സങ്കേതം. വിവിധ സംഗീതഉപകരണങ്ങൾ ഏകാത്മകമായ വായിക്കുന്ന ഓർക്കസ്ട്രയാണ് **സിഫണി**. മൊസാർട്ടിന്റെയും ബിഥോവന്റെയും മറ്റും സിംഫണികൾ വളരെ പ്രശസ്തമാണ്. പാശ്ചാത്യ ഓർക്കസ്ട്രയിൽ സിംഫണിക്ക് വളരെയധികം പ്രാധാന്യമുണ്ട്. എന്നാൽ ഇന്ത്യൻ സംഗീതത്തിൽ സിംഫണിയേക്കാൾ പ്രാധാന്യം ഹാർമണിക്കാണ്.

വർഗ്ഗം:പാശ്ചാത്യ സംഗീതം
രാഹുൽ മാധവ്

**രാഹുൽ മാധവ്** ഒരു ദക്ഷിണേന്ത്യൻ സിനിമാ അഭിനേതാവാണ്. മലയാള സിനിമകളിലാണ് അദ്ദേഹം കൂടുതലായി അഭിനയിക്കാറുള്ളത്.  ചില തമിഴ് സിനിമകളിലും അദ്ദേഹം അഭിനയിച്ചിട്ടുണ്ട്. വാടാമല്ലി, ബാങ്കോക് സമ്മർ തുടങ്ങിയ സിനിമകൾ അദ്ദേഹത്തിന് മലയാള ചലച്ചിത്ര രംഗത്ത് പ്രശസ്തി നേടിക്കൊടുത്തു.  2009ൽ പുറത്തിറങ്ങിയ *അതേ നേരം അതേ ഇടം* എന്ന തമിഴ് സിനിമയിലൂടെയാണ്  ചലച്ചിത്ര അഭിനയ രംഗത്ത് കടന്നുവന്ന ഇദ്ദേഹം ഇതുവരെ 9ഓളം ചലച്ചിത്രങ്ങളിൽ അദ്ദേഹം അഭിനയിച്ചിട്ടുണ്ട്.

## അഭിനയിച്ച സിനിമകൾ

## അവലംബം
ഇലക്ട്രോണിക് സംഗീതം

ഇലക്ട്രോണിക്ക് ഉപകരണങ്ങളുടെ സഹായത്തോടെ തയ്യാറാക്കുന്ന സംഗീതമാണ് **ഇലക്ട്രോണിക് സംഗീതം**. ഇലക്ട്രിക്ക് ഗിറ്റാർ, കീബോർഡ് തുടങ്ങിയവ ഉദാഹരണം. സംഗീതത്തിന്റെ നിർമ്മാണത്തിലും മറ്റു പ്രക്രിയകളിലും ഇലക്ട്രോണിക് സാങ്കേതികവിദ്യകൾ ഇന്ന് ഉപയോഗിച്ചു വരുന്നു. വിവരസാങ്കേതികവിദ്യയുടെ വരവോടെ ഈ മേഖലയിൽ കൂടുതൽ വിപ്ലവങ്ങൾ വന്നു. ഒരു സംഗീതോപകരണത്തിന്റെയും സഹായമില്ലാതെ തന്നെ കമ്പ്യൂട്ടറിൽ സംഗീതം തയ്യാറാക്കാം എന്ന അവസ്ഥ ഇന്നുണ്ട്. പാശ്ചാത്യസംഗീതത്തിലാണ് കൂടുതലായും ഈ സംവിധാനങ്ങൾ ഉപയോഗിച്ചിരുന്നത്.
## ബാഹ്യ ലിങ്കുകൾ

*

*History of Electroacoustic Music – Timeline 

*More About Electronic Music 

*A chronology of computer and electronic music 
*'120 Years of Electronic Music'  History of electronic musical instruments 1880 to present day
*Electronic Music Foundation
*Ishkur's Guide to Electronic Music Provides good examples of many of the genres in electronic music

വർഗ്ഗം:സംഗീതം
മേരി ആൻഡേഴ്സൺ

അമേരിക്കൻ നാടകനടിയായിരുന്നു **മേരി ആൻഡേഴ്സൺ**. 1859 ജൂലൈ 28-ന് കാലിഫോർണിയയിലെ സാക്രമെന്റോയിൽ ജനിച്ചു. 
## ജീവിതരേഖ
15-ആമത്തെ വയസ്സിൽ ഷാർലറ്റ് കുഷ്മാൻ എന്ന നടിയുടെ ഉപദേശപ്രകാരം നാടകവേദിയിലേക്കു വേണ്ട പഠനങ്ങൾ ആരംഭിച്ചു. 16-ആം വയസ്സിൽ (1875) ജൂലിയറ്റിന്റെ വേഷമണിഞ്ഞ് ആദ്യമായി രംഗപ്രവേശനം നടത്തി. മേരിയുടെ അസാധാരണമായ സൗന്ദര്യം അവരുടെ പ്രശസ്തിക്ക് ഒരു കാരണമായിരുന്നു. അമേരിക്കയിലെ എല്ലാ പ്രമുഖനഗരങ്ങളിലും ഇവർ അഭിനയിച്ചിട്ടുണ്ട്. ഇതോടെ ഇവരുടെ പ്രശസ്തി വർധിച്ചു.
## ഷേക്സ്പിയർ കഥാപാത്രങ്ങൾ
1883-നും 1887-നും ഇടയ്ക്ക് പലതവണ ഇവർ ലണ്ടൻ നാടകവേദിയിൽ പ്രത്യക്ഷപ്പെട്ടിരുന്നു. *ആസ് യു ലൈക് ഇറ്റ്* എന്ന ഷെയ്ക്സ്പിയർ നാടകത്തിൽ റോസലിൻഡ് എന്ന കഥാപാത്രമായുളള മേരിയുടെ അഭിനയം ഇംഗ്ലണ്ടിൽ ഇവർക്ക് പ്രശസ്തി നേടിക്കൊടുത്തു. ഡബ്ലിയു.എസ്. ഗിൽബർടിന്റെ *പിഗ്മാലിയണും ഗലാത്യയും* എന്ന നാടകത്തിലെ ഗലാത്യയുടെ വേഷവും ഷെയ്ക്സ്പിയറുടെ *ദ് വിന്റേഴ്സ് ടെയിൽ* എന്ന നാടകത്തിലെ ഹെർമൈനി, പെർഡിറ്റാ എന്നീ വേഷങ്ങളും ലേഡീ മക്ബത്ത്, അയോൺ എന്നീ കഥാപാത്രങ്ങളും മേരി ആൻഡേഴ്സണ് കീർത്തി നേടിക്കൊടുത്തവയാണ്. 1889-ൽ ഇവർ അഭിനയവേദിയിൽനിന്നു പിൻമാറി. 1890-ൽ ഒരു ബ്രിട്ടീഷ് പൗരനായ അന്റോണിയോ ഡി നവറോയെ വിവാഹം ചെയ്തു.

1940 മേയ് 29-ന് മരിക്കുംവരെ ഇവർ ഇംഗ്ലണ്ടിൽത്തന്നെ വാസമുറപ്പിച്ചിരുന്നു.

## അവലംബം
*http://www.ket.org/cgi-local/fw_comment.exe/db/ket/dmps/Programs?do=topic&topicid=LOUL110036&id=LOUL
*http://www.britannica.com/EBchecked/topic/23626/Mary-Anderson
*http://www.answers.com/topic/mary-anderson

വർഗ്ഗം:1859-ൽ ജനിച്ചവർ
വർഗ്ഗം: 1940-ൽ മരിച്ചവർ
വർഗ്ഗം:ജൂലൈ 28-ന് ജനിച്ചവർ
വർഗ്ഗം:മേയ് 29-ന് മരിച്ചവർ

വർഗ്ഗം:നാടക അഭിനേതാക്കൾ
പരമേശ്വർ രാജു

ആന്ധ്ര സ്വദേശിയായ പ്രമുഖ ഡിസൈനറും കാലിഗ്രാഫറുമാണ്  **പൂസപ്പട്ടി പരമേശ്വർ രാജു** (ജനനം : 1961).
## ജീവിതരേഖ
മുത്തച്ഛനും പ്രമുഖ ശിൽപ്പിയുമായ അപ്പല റാവുവിന്റെ സ്വാധീനത്താലാണ് രാജു ചിത്രമെഴുത്തിലേക്ക് തിരിയുന്നത്. ചുവർച്ചിത്ര രചനയിലും കരിങ്കൽ ശിൽപ്പ നിർമ്മതിയിലും വിദഗ്ദ്ധനായിരുന്ന അപ്പല റാവു പുളി വിത്ത് ചതച്ചതും തുണിയും ശിൽപ്പ നിർമ്മതിക്കായി ഉപയോഗപ്പെടുത്തിയിരുന്നു. ഔറംഗാബാദിലെ സ്കൂൾ ഓഫ് ആർട്സിൽ പഠിച്ചു. പട്ടാളത്തിൽ ചേരാനുള്ള താത്പര്യം മൂലം മല കയറ്റത്തിൽ പരിശീലനം നടത്തുമായിരുന്നു. അതിനിടെ പരിക്ക് പറ്റിയതാണ് കാലിഗ്രാഫിയിലേക്ക് തിരിയാനിടയായത്.
കേന്ദ്ര സിൽക്ക് ബോർഡ് ജീവനക്കാരനായിരുന്ന രാജൂ പൈതൃക പൈതിനി നെയ്ത്തുകാരോടൊപ്പവും കാലംകാരി വിദഗ്ദ്ധരോടൊപ്പവും പ്രവർത്തിച്ചിട്ടുണ്ട്.
## രചനാ ശൈലി
രചനയ്ക്കായി രാമായണത്തിലെയും ശിവപുരാണത്തിലെയും കഥാ സന്ദർഭങ്ങളാണ്  സ്വീകരിക്കുന്നത്. വ്യത്യസ്തത നിറഞ്ഞ രചനാ ശൈലിയാണ് ഇദ്ദേഹത്തിന്റേത്. നേർത്തും വീതികൂടിയും ക്യാൻവാസിൽ തീർക്കുന്ന ചില വരകൾ പ്രത്യേക വീക്ഷണകോണുകളിൽ  ചിത്രങ്ങളായി മാറുന്നു. ഡിസൈൻ രചനയിലും കാലിഗ്രാഫിയിലും  പ്രാവീണ്യം നേടിയ ഇദ്ദേഹംത്തിന്റെ രചനകൾക്ക് 29 x 22.5 ഇഞ്ച് വലിപ്പമുണ്ടാകും. ആദ്യ കാലത്ത് പനയോലയിൽ കാജൽ മഷി ഉപയോഗിച്ചായിരുന്നു രചന. വിദേശത്തു നിന്നു വരുത്തുന്ന വലിയ കാലിഗ്രാഫിക് നിബാണ് ഉപയോഗക്കുന്നത്. ഏകദേശം നൂറു വർഷത്തോളം നിലനിൽക്കുമെന്ന് കരുതപ്പെടുന്ന പ്രത്യേക തരം ആർക്കൈവൽ കടലാസിൽ ലൈറ്റ് പ്രൂഫ് ഇങ്കോ ചുവപ്പ് കുങ്കുമം പേസ്റ്റോ ഉപയോഗിച്ചാണ് രചന. ഐക്കോണിക് കാലിഗ്രാഫി എന്നാണ് അദ്ദേഹം ഇതിനെ വിളിക്കുന്നത്.

## പ്രദർശനങ്ങൾ
2012-ലെ ബെയ്ജിങ് ബിനാലെയിൽ,  പുരാണങ്ങളിൽ നിന്നും ഐതിഹ്യങ്ങളിൽ നിന്നുമൊക്കെ അടർത്തിയെടുത്ത നിരവധി മുഹൂർത്തങ്ങൾ പ്രദർശിപ്പിച്ചിരുന്നു. ഇന്ത്യയിലും വിദേശത്തുമായി നിരവധി സോളോ, ഗ്രൂപ്പ് പ്രദർശനങ്ങൾ നടത്തിയിട്ടുണ്ട്.

## കൊച്ചി-മുസിരിസ് ബിനാലെയിൽ
2012 ലെ കൊച്ചി-മുസിരിസ് ബിനാലെയിൽ വിശ്വാസത്തിലെ യുക്തി തേടുന്ന ചിത്രങ്ങളുമായി 'ലോർ ഓഫ് ബിലീഫ്'  എന്ന ചിത്രപ്രദർശനം നാണപ്പ ആർട്ട് ഗാലറിയിൽ നടത്തി. സിൽക്ക് തുണിയിലും ആർക്കൈവ് പേപ്പറിലും കാലിഗ്രാഫിക് ഡിസൈനുകളും ക്ഷേത്ര ആഭരണങ്ങളും ആഭരണപ്പെട്ടികളും ഈ പ്രദർശനത്തിലുണ്ട്.  ഓടക്കുഴലൂതി മരച്ചുവട്ടിൽ ഗോക്കളോടൊപ്പം ഉല്ലസിക്കുന്ന കൃഷ്ണനും രാമന്റെയും സീതയുടെയും കല്യാണ മുഹൂർത്തവും ശിവനെ ആരാധിക്കുന്ന പാർവതിയുമൊക്കെ പ്രദർശനത്തിലുണ്ട്.  കോലി മുഖർജി ഗോസ് ആയിരുന്നു ക്യൂറേറ്റർ.

## അവലംബം

## പുറം കണ്ണികൾ
*Different strokes 
*നിറഞ്ഞ വരകളുമായി കാലിഗ്രാഫി ആചാര്യൻ 
*kajal to light proof ink 

വർഗ്ഗം:1961-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ ചിത്രകാരന്മാർ
ടി.ആർ. ഉപേന്ദ്രനാഥ്

കേരളത്തിലെ ശ്രദ്ധേയനായ ചിത്രകാരനാണ് **ടി.ആർ. ഉപേന്ദ്രനാഥ്** (ജനനം :31 മേയ് 1969).കൊളാഷും ഇൻസ്റ്റളേഷനുകളുമായി സ്വദേശത്തും വിദേശത്തും ധാരാളം പ്രദർശനങ്ങൾ നടത്തിയിട്ടുണ്ട്.
## ജീവിതരേഖ
എറണാകുളത്ത് ജനിച്ചു.  പ്രൈമറിവിദ്യാഭ്യാസം സെന്റ് ജോർജ് എൽ.പി.സ്‌കൂളിലും ഹൈസ്‌കൂൾ വിദ്യാഭ്യാസം പൊന്നുരുന്നിയിലെ സെന്റ് റീത്താസിലുമായിരുന്നു. പ്രീഡിഗ്രി വരെ പഠിച്ചു. മെക്കാനിക്കായി ജോലിനോക്കി. 1994 ൽ ആദ്യത്തെ പ്രദർശനം നടത്തി. കെ.വേണു നടത്തിയിരുന്ന 'സമീക്ഷ'യിലും വരച്ചിരുന്നു. സ്ക്വാട്ട്ലാന്റിലെ ഡുന്റി സർവകലാശാലയിൽ പഠനത്തിനായി രണ്ടു തവണ സ്കോളർഷിപ്പ് ലഭിച്ചെങ്കിലും പോകാനായില്ല. 

പെയിന്റിങ്ങിലും ഡ്രോയിംഗിലുമാണ് തുടങ്ങിയതെങ്കിലും സാമ്പ്രദായിക രീതിയുടെ തുടർച്ചക്കാരനാവാതെ പിന്നീട് കൊളാഷിന്റെ ലോകത്തേക്കു മാറി. ചെറുപ്പകാലത്ത് കിട്ടിയിരുന്ന കോമിക് ബുക്കുകളിലെ പടങ്ങൾ വെട്ടിയെടുത്ത്  മറ്റൊരു രീതിയിൽ ക്രമീകരിച്ചായിരുന്നു  തുടക്കം.പിന്നെ ആളുകൾ വലിച്ചറിയുന്ന സാധനങ്ങൾ ഉപയോഗിച്ചുതുടങ്ങി. 
## പ്രദർശനങ്ങൾ
ബാർസലോണ, ഫ്രാൻസ്, മുംബൈ, ഡൽഹി, ദുബൈ എന്നിവടങ്ങളിലും സ്വദേശത്തും നിരവധി പ്രദർശനങ്ങൾ നടത്തി. റീഡേഴ്സ് ഡൈജസ്റ്റിലും സ്പാൻ മാസികയിലും നിരവധി ചിത്രങ്ങൾ പ്രസിദ്ധീകരിച്ചു.
### കൊച്ചി-മുസിരിസ് ബിനാലെയിൽ
കൊച്ചി-മുസിരിസ് ബിനാലെയിൽ **ഫ്രം കേരള വിത്ത് ലൗ** എന്ന പരമ്പരയിൽ ഫോട്ടോഗ്രാഫിക് ഇങ്ക്ജെറ്റ് പ്രിന്റുകളുടെയും ചണ്ടി ഡിപ്പോയിൽ നിന്നു ശേഖരിച്ച കലാ മാസികകളുടെ പേജുകളിൽ രേഖപ്പെടുത്തിയ  റബ്ബർ സ്റ്റാംപ് മുദ്രകളുമാണുള്ളത്. സ്വ ശരീരത്തെതന്നെ ഒരു രൂപകമാക്കിയിരിക്കുന്നു. ‘WARTIST’ എന്ന വാക്ക് ചിത്രങ്ങളിൽ പലയിടത്തും ഉപയോഗിച്ചിരിക്കുന്നു.

## അവലംബം

## പുറം കണ്ണികൾ
*Inquisitor
*icons 
*- ഉപേന്ദ്രനാഥ് ടി.ആർ/കണ്ണൻ മേലോത്ത് 
*നമ്മുടെ കൊളാഷ് ജീവിതങ്ങളിൽ നിന്ന് ...ഉപേന്ദ്രന്റെ  കലാജീവിതം : മുംബൈ കാക്ക മാസിക} 

വർഗ്ഗം:1969-ൽ ജനിച്ചവർ

വർഗ്ഗം:മേയ് 31-ന് ജനിച്ചവർ

വർഗ്ഗം:കേരളത്തിലെ ചിത്രകാരന്മാർ
വൻകുടൽ

നട്ടെല്ലുള്ള ജീവികളിലെ ദഹനപ്രക്രിയയിലെ അവസാനഭാഗം നിർവഹിക്കുന്ന ദഹനേന്ദ്രിയമാണ് **വൻകുടൽ**. ഭക്ഷണത്തിൽനിന്ന് ജലവും മറ്റും വലിച്ചെടുത്ത് ദഹനയോഗ്യമല്ലാത്ത ബാക്കി ഭക്ഷണം മലവും മൂത്രവുമൊക്കെയായി ശരീരത്തിൽനിന്ന് പുറന്തള്ളുക എന്നതാണ് വൻകുടലിന്റെ പ്രധാന ധർമ്മം. ഈ ലേഖനം പ്രധാനമായും മനുഷ്യന്റെ വൻകുടലിനെക്കുറിച്ചാണ് പ്രതിപാദിക്കുന്നതെങ്കിലും മിക്ക സസ്തനികളുടെ കാര്യത്തിലും ഇവിടെ പ്രതിപാദിക്കുന്ന പ്രക്രിയകൾ തന്നെയാണ് നടക്കുന്നത്. 

അന്ധാന്ത്രം,സ്ഥൂലാന്ത്രം,
മലാന്ത്രം,മലനാളം,മലദ്വാരംഎന്നിവയുൾപ്പെട്ടതാണ് വൻകുടൽ.സ്ഥൂലാന്ത്രത്തെ ആരോഹണ സ്ഥൂലാന്ത്രം , 
അനുപ്രസ്ഥ സ്ഥൂലാന്ത്രം , 
അവരോഹണ സ്ഥൂലാന്ത്രം ,
അവഗ്രഹ സ്ഥൂലാന്ത്രം , എന്നിവയായി തിരിച്ചിരിക്കുന്നു :  അന്ധാന്ത്രത്തിനോട് ചേരുന്ന വിരരൂപ പരിശോഷിക എന്നൊരു അവയവവും ഉണ്ട്.

## അവലംബം


വർഗ്ഗം:ദഹനേന്ദ്രിയവ്യൂഹം
ബിലിറൂബിൻ

അരുണരക്താണുക്കളുടെ ഹീം എന്ന അയൺ ഭാഗത്തിന്റെ  കാറ്റബോളിസം നടക്കുമ്പോൾ സ്വാഭാവികമായി ഉണ്ടാകുന്ന ഒരു ഉപോല്പന്നം ആണ് **ബിലിറൂബിൻ**. മൂത്രത്തിലും കരൾ സ്രവിക്കുന്ന പിത്തരസത്തിലും ഇത് പുറംതള്ളപെടുന്നു. മൂത്രത്തിന് മഞ്ഞ നിറം ബിലിറൂബിൻ കാരണം ആണ്.

## പുറത്തേക്കുള്ള കണ്ണികകൾ
* Bilirubin: analyte monograph from The Association for Clinical Biochemistry and Laboratory Medicine
വർഗ്ഗം:വിസർജ്യങ്ങൾ